Umesto prostora za Savez slepih - još jedna prodaja gradske imovine\n14. 01. 2021.|\nPosle niza prodaja imovine grada Beograda, poslovnog prostora, zgrada, stanova, brzoplete prodaje Palate “Beograd” i Centra “Sava”, trend rasprodaje javne svojine pod ovom gradskom administracijom se, nažalost, nastavlja i u 2021 godini.\nOvoga puta na redu je lokal u Sazonovoj ulici broj 28. na Vračaru, za koji je pre neki dan oglašeno javno nadmetanje na sajtu Grada Beograda.\nOglašen je prostor od 43m2 po početnoj ceni od 90.300 eura, pa ovim putem najavljujemo da ćemo ispratiti i ovo javno nadmetanje i javnost obaveštavati o ishodu.\nKuriozitet sa ovim prostorom predstavlja to da je on nekoliko godina bio korišćen kao sedište Saveza slepih i slabovidih Vračara, ali nažalost ovo udruženje neko vreme nije uspevalo da obezbedi sredstva za plaćanje ovog prostora, te je bilo prinuđeno da se iseli iz njega.\nKao što nam i ovaj primer pokazuje, evidentno je da brojnim udruženjima građana, penzionera, komšijskim inicijativama, organizacijama i pojedincima nedostaje prostor za okupljanje, druženje, smeštaj, rad i prezentaciju programa u različitim oblastima, od kulture, preko socijalne zaštite do obrazovanja i sporta.\nNe davimo Beograd umesto rasprodaje našeg grada zahteva da se naša javna dobra čuvaju, unapređuju i uvećavaju kako bi služila društvu i građanima i građankama.


Počela izgradnja priključne saobraćajnice na M18 u naselju Novi Grad – Grad Živinice\nOpćinski načelnik Samir Kamenjaković je, zajedno sa svojim saradnicima, obišao lokaciju na kojoj se vrše pripreme za asfaltiranje\nOpćinski načelnik Samir Kamenjaković je, zajedno sa svojim saradnicima, obišao lokaciju na kojoj se vrše pripreme za asfaltiranje saobraćajnica, te tom prilikom razgovarao sa izvođačima radova o načinu realizaciju. Dakle, realizacija projekta spajanja ulice između pijace Kavgić i kuće Brčaninović i izgradnje priključne saobraćajnice na M18 u naselju Novi Grad sa pomoćnom saobraćajnicom kroz poslovnu zonu uspješno se privodi kraju.\nNavedeni projekat je finansiran iz Budžeta Općine Živinice za 2019. godinu, a za realizaciju istog je izdvojeno oko 50.000,00 KM.\nDužina novoasfaltirane saobraćajnice je 200 metara, a širina 6 metara.\nIzvođač radova je živinička firma “Se – Sarajka”.\nIzgradnjom novoasfaltirane dionice se značajno poboljšava saobraćajna komunikacija u ovom dijelu Općine Živinice. S obzirom da se u ovom dijelu nalazi poslovna zona, te da je planirana izgradnja biciklističke staze funkcionalna saobraćajna komunikacija je osnov za razvoj ovog dijela Općine Živinice.\n“Smatram da je ovo izuzetano važan projekat za kompletnu Općinu Živinice. Posebno je od velike važnosti za ulaz u grad, kao i ulaz u dio poslovne zone naše Općine. Sa zadovoljstvom mogu kazati da danas konačno završavamo s izvođenjem radova na ovom projektu. Asfaltiranjem ovog dijela mi u potpunosti završavamo ovu pomoćnu saobraćajnicu, a čija je izgradnja propisana zakonom kako bi poduzetnici mogli dobiti upotrebne dozvole neophodne za rad. Određene firme, koje su željele doći i raditi na ovom području, su odustajale zbog loše saobraćajne komunikacije. Dakle, asfaltiranjem ovog dijela mi pravimo preduslov za potencijalna ulaganja. S obzirom, da će sa ove tačke krenuti biciklistička staza koja će voditi do autoputa za bicikle uz novoasfaltiranu saobraćajnicu je neophodno napraviti parkinge, te ćemo kroz ovaj projekat odgovoriti i na tu potrebu. U budućnosti planiramo da ovu saobraćajnicu produžimo cijelom relacijom prema Ciljugama. Putnici koji su prolazili kroz Živinice na ovoj relaciji su viđali jedno ruglo, koje ovim projektom pretvaramo u predispoziciju Općine Živinice koja će naš grad učiniti ljepšim”, rekao je načelnik Samir Kamenjaković.


Petković ukazao ambasadoru Šidu na odgovornost međunarodne zajednice za održavanje izbora na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković ukazao ambasadoru Šidu na odgovornost međunarodne zajednice za održavanje izbora na KiM\nPetković ukazao ambasadoru Šidbu na odgovornost međunarodne zajednice za održavanje izbora na KiM\nDirektor Kancelarije za Kosovo i Metohiju dr Petar Petković sastao se danas sa ambasadorom Savezne Republike Nemačka u Republici Srbiji Tomasom Šibom.\nNa početku razgovora bilo je reči o nedavnoj poseti direktora Petra Petkovića Berlinu, gde je sa nemačkim zvaničnicima razgovarano o dijalogu Beograda i Priština.\nPetković je sagovornika informisao i o političko-bezbednosnoj situaciji na Kosovu i Metohiji i o problemima sa kojima se srpski narod suočava na terenu. Tom prilikom, direktor Kancelarije za Kosovo i Metohiju ukazao je na narastajući talas nasilјa prema Srbima u pokrajini, podsetivši da su etnički motivisani napadi na naš narod, njegovu imovinu i na svetinje SPC, svakodnevna pojava. Zabrinjava činjenica da je od početka ove godine zabeleženo tri puta više incidenata prema Srbima na KiM, u odnosu na isti period prošle godine, rekao je Petković.\nAko se tome dodaju i orkestrirane poruke političara iz Prištine i po pitanju održavanja srpskih izbora 3. aprila, jasno je da su Srbima na Kosovu i Metohiji, pored bezbednosti, ugrožena i najelementarnija lјudska i politička prava, naglasio je Petković.\nOn je upozorio da je odgovornost na međunarodnoj zajednici i da, ukoliko se ne izvrši pritisak na Prištinu i Srbima se ne omogući da glasaju 3. aprila, to može voditi ka nesagledivim posledicama i dovesti u pitanje do sada uložene napore u traženju rešenja za normalizaciju stanja u pokrajini.\nPetković je ukazao i na činjenicu da je Beograd ispunio sve do sada preuzete obaveze iz Briselskog dijaloga, dok je, sa druge strane, dugačak niz sporazuma koje Priština ne želi da implementira, kao što su, formiranje ZSO, dogovori iz oblasti energetike, pravosuđa i oni koji se odnose na pitanje nestalih, koje je za našu stranu, pre svega civilizacijsko i humanitarno, a ne političko pitanje.\nI pored stalne i otvorene opstrukcije i nezainteresovanosti Prištine, Beograd će i dalјe ostati opredelјen za dijalog, jer smo svesni da se samo razgovorima može doći do mirnog rešavanja svih otvorenih pitanja i stvaranja preduslova za trajnu stabilizaciju prilika u pokrajini i celom regionu, zaklјučio je direktor Kancelarije za Kosovo i Metohiju dr Petar Petković.\nNa kraju sastanka, Petković je istakao da se Beograd nada nastavku uspešne saradnje sa nemačkim partnerima, u traženju kompromisnih rešenja za postojeće probleme u regionu.


Boca od zelenih vlakana\nPut poboljšanja se nastavlja\nRadimo na razvoju prve „papirne“ pivske boce na svetu, napravljene od održivih drvenih vlakana koja su 100% na biološkoj bazi i koja se mogu u potpunosti reciklirati.\nSada imamo dva nova istraživačka prototipa Green Fiber boce piva, koje su prve „papirne boce“ koje mogu da sadrže pivo.\nOba prototipa su napravljena od održivih drvenih vlakana, u potpunosti se mogu reciklirati i sadrže unutrašnju barijeru koja omogućava da flaše sadrže pivo. Trenutno je ta unutrašnja barijera od tanke plastične folije, pri čemu jedan prototip sadrži reciklirani PET, a drugi 100% PEF na biološkoj bazi. Ovi prototipovi će se koristiti za testiranje tehnologije barijere dok radimo na rešenju bez plastike.\nMyriam Shingleton, potpredsednica Grupe za razvoj:\n„Nastavljamo sa inovacijama u svim našim formatima pakovanja i zadovoljni smo napretkom koji smo do sada postigli na izradi boce od zelenih vlakana. Iako još uvek nismo u potpunosti uspeli, ova dva prototipa predstavljaju važan korak ka ostvarenju našeg krajnjeg cilja, a to je uvođenje ove inovacije na tržište. Za inovacije je potrebno vreme i nastavićemo da sarađujemo sa vodećim stručnjacima kako bismo prevazišli preostale tehničke izazove, baš kao što smo to učinili sa našim Snap Pack-om koji smanjuje upotrebu plastike.”\nBolji smo kada se držimo zajedno\nGodine 2015, zajedno sa stručnjacima za inovacije ecoXspac i istraživačima na postdoktorskim studijama sa Danskog tehničkog univerziteta (DTU), uz podršku Inovacionog fonda Danske, započeli smo projekat za razvoj ekološki održive papirne boce. Ubrzo nakon toga, kompanija za pakovanje BillerudKorsnäs pridružila se tim naporima, što je na kraju rezultiralo kompanijom za pakovanje papirnih boca Paboco®, zajedničkim poduhvatom BillerudKorsnäs-a i Alpla, kompanije specijalizovane za proizvodnju flaša.\nSada nam se u zajednici papirnih flaša, koju je pokrenuo Paboco®, pridružuje još više partnera: kompanije Coca-Cola, Absolut i L’Oreal. Ova zajednica objedinjuje vodeće globalne kompanije i stručnjake sa vizijom unapređenja ekološki održive ambalaže, nudeći visokokvalitetne proizvode uz smanjenje njihovog uticaja na životnu sredinu.


Poražavajuće /Ovo su plaće u zemljama regiona: Evo gdje je BiH / Radio Sarajevo\nPoražavajuće / Ovo su plaće u zemljama regiona: Evo gdje je BiH\n25. 11. 2021. u 10:44:00 Radiosarajevo.ba\nTakođe u septembru, prosječna neto plata u Sloveniji iznosila je 1.210 eura ili konvertovano u našu valutu - 2.360 maraka.\nAnaliza / Zanimljivi podaci: Evo koliko je porasla plaća u BiH za deset godina\nU Srbiji još nisu izračunali iznos plata za posmatrani mjesec, ali jesu za august, kada se zarađivalo 64.639 dinara, ili 1.075 maraka.\nI građanima Crne Gore, kada je o platama riječ, gledamo u leđa, pošto je u toj državi prosječna zarada bez poreza i doprinosa u septembru iznosila 533 eura (1.039 KM). Uz to, crnogorske vlasti planiraju smanjenje poreskog opterećenja rada uz neutralan efekat na budžet, a ciljaju na povećanje plata, spoljne konkurentnosti i izvoza.\n"Najniža cijena rada po ovom modelu je 450 evra", najavio je premijer Crne Gore Zdravko Krivokapić, dok je crnogorski ministar finansija Milojko Spajić rekao da se očekuje da će do kraja 2022. godine prosječna plata otići na 700 eura, pišu Nezavisne.\nTagovi: plaća region BiH prosječna plaća\n... / Čengić o zakonima o porezu na dohodak i doprinose: Ne zna se ko pije, a ko plaća\n... / Federalnom parlamentu dostavljena inicijativa da minimalna plaća bude 1.000 KM\nStavovi / Denis Bećirović: Sedam javnih pitanja Bakiru Izetbegoviću\nProblemi za mještane/ Haos u Kiseljaku: Padavine uzrokovale nove poplave


Novi kineski plan: Jačanje domaćeg tržišta ključ ekonomskog rasta – Bankar.rs\nHome/ANALIZE/Novi kineski plan: Jačanje domaćeg tržišta ključ ekonomskog rasta\nNajveći kineski godišnji politički skup pokazao je kako Kina vidi domaće tržište, a ne izvoz, kao ključ rasta svoje ekonomije, pogotovo u slučaju onog najgoreg scenarija – dugoročne globalne ekonomske krize.\nOvoga vikenda je predsednik Si Đinping, tokom trajanja sednica koje su okupile kinesko političko vođstvo iz svih delova zemlje tj. dve hiljade delegata, objavio kako Kina ulazi u sprovođenje novog razvojnog plana u kojemu će „domaća cirkulacija igrati dominantnu ulogu“.\n„Za budućnost, mi moramo tretirati domaću potražnju kao startnu tačku u izgradnji kompletnog sistema domaće potrošnje, i u tome promovisati inovacije u oblasti nauke, tehnologije i drugih područja“, izjavio je kineski predsjednik.\nPrema mišljenju kineskih analitičara, to je odmak od prethodne „velike međunarodne cirkulacije“ sredstava i roba koja je započela 90-tih godina i Kini donela status druge po redu svetske ekonomije. Dodaju kako je ovo priprema za onaj najgori scenario, dugoročne globalne ekonomske krize, i moguće kinesko tržišno odvajanje od SAD-a, pa i čak od velikog dela zapadnog sveta.\nPotvrda toga su i reči kineskog predsednika: „Kina sa susreće sa nepovoljnim vetrovima u međunarodnoj zajednici, uključujući duboku recesiju globalne ekonomije, prekinute tokove međunarodne trgovine i investicija, rastući protekcionizam i geopolitičke rizike. Mi moramo tražiti razvoj u sve nestabilnijem svetu.“\nSi Đinping razvija Kinu da postane samo-održiva, naročito kroz razvoj digitalne ekonomije, pametne proizvodnje, zdravstva, i novih oblika industrijskog razvoja kao glavnih faktora rasta. Ponovio je kako će Kina stajati na „pravoj strani u istoriji“ kada insistira na multilateralizmu i globalizaciji.


Home Novosti Biznis Donesene nove mjere na suzbijanju širenja virusa COVID-19 u Brčkom\nObustavlja se rad vrtića i autoškola, ograničava se radno vrijeme kafića, tržnih centara, restorana – ovo je jutros na nastavku vanredne sjednice odlučila Vlada Brčko distrikta Bosne i Hercegovine.\nVlada je aktivirala Krizni štab Distrikta koji obuhvata sve važne institucije, Vladina odjeljenja, javna preduzeća i ustanove, koje mogu pomoći u prevenciji širenja virusa.\nAnto Domić, zamjenik gradonačelnika Brčko distrikta BiH, rekao je da je na osnovu trenutne epidemiološke situacije Vlada donijela i dodatne mjere kojima se, između ostalog, od ponedjeljka 16.03.2020. godine obustavlja rad vrtića na području Distrikta, skraćuje radno vrijeme u kafićima, ugostiteljskim objektima i tržnim centrima, te obustavlja rad autoškola na minimalno 15 dana.\n„Zadužili smo šefa Odjeljenja za obrazovanje da se od ponedjeljka obustavi rad vrtića, zatim da se obustavi rad autoškola na minimalno 15 dana kako bismo smanjili rizik od potencijalnog širenja ovog virusa. Jutros smo se usaglasili da ugostiteljski objekti kafići i restorani rade do 18.00 sati, tržni centri do 19.00 sati, a pekare do 22.00 sata. Dat je zadatak brčanskom zdravstvu i sanitarnoj inspekciji da izvrše određenu vrstu edukacije u ovim objektima u smislu redovnog čišćenja i načina čišćenja, dezinfikovanja onih površina i stvari s kojima u kontakt dolazi veliki broj ljudi, a sve kako bismo na takav način eventualno prevenirali određeno širenje virusa“, rekao je zamjenik gradonačelnika.\nVlada je takođe dala saglasnost i za angažovanje dodatnog broja ljudi koji će započeti proces dezinfikovanja škola i drugih javnih objekata i dezinfikovanja sredstava javnog saobraćaja, računajući i taksi prevoznike.\n„Njima će se dati jasne instrukcije kako svakodnevno održavati higijenu u taksi vozilima i kako smanjiti rizik ostavljanja ili prenosa virusa. Pojačaće se održavanje higijene i oko određenih javnih objekata kako bismo na takav način uklanjali određene ostatke, biološkog materijala ili neke druge stvari, koji mogu ostati iza ljudi“, kazao je Domić.\nNa jutrošnjoj vanrednoj sjednici članovi Vlade dali su ponovo zadatak Odjeljenju za zdravstvo da preispita kapacitete, da provjeri sve medicinske uređaje koji su nužni u procesu liječenja potencijalno oboljelih, ali i da sve učine da bi se preveniralo širenje bolesti i na medicinsko osoblje.\nVlada je, takođe, na sjednici dala i dodatne preporuke za pojačanu ličnu higijenu svakog čovjeka kao što je pranje ruku, brisanje ručki na vratima, održavanje stambenog prostora, provjetravanje prostorija, radnih prostora.\nOdjeljenje za javne poslove Vlade Brčko distrikta BiH informisalo je Vladu da je juče izvršeno vanredno pranje i polivanje vodom iz vodovodnog sistema sa hlorom sljedećih mjesta: CIPS, ambulanta na Trgu Pravde, Dom zdravlja, ambulanta u Rijekama, ambulanta u Grčici, plato Skupštine, Vlade i Vijećnice, pješačka zona ispred Fonda zdravstvenog osiguranja i Bulevar Mira.\nDanas će biti izvršeno vanredno polivanje i pranje pješačke zone sljedećih mjesta: ulica Ive Andrića, Klosterska, Bosne Srebrene, ulica oko Gradskog parka, Braće Ribnikara, Autobuska stanica, krug Bolnice i ulica od mosta do kružnog toka kod Bolnice. Akcija dezinfekcije nastavlja se sutra u Domu zdravlja, gradskim ambulantama i svim područnim zdravstvenim centrima.\nPrethodni postPravni subjekti su dužni da provode redovne higijensko-sanitarne mjere\nSledeći postKako da se zaštitite od infekcije korona virusom na svom radnom mjestu?


Bugarska | Contra Info\nSofija: Antifašističke demonstracije\nNi u Sofiji, niti drugde\nProšle subote, 14. februara 2015., oko 150-200 antifašista i antifašistkinja demonstriralo je u Sofiji protiv godišnjeg marša u čast generala Hrista Lukova, nacističkog saradnika i vodeće figure bugarskog nacional-socijalizma streljanog od strane partizana 1943. godine.\nU maršu sećanja na Lukova učestvuju fašisti iz cele Bugarske, a ranije je u maršu učestvovalo i do 1000 ljudi. Ovogodšnjem fašističkom okupljanju prisustvovalo je oko 300 beskičmenjaka.\nAntifašističke demonstracije su takođe bile usmerene protiv primetnog porasta rasizma u Bugarskoj u poslednjih nekoliko godina nakon što su se u zemlji po prvi put pojavile izbeglice (iz Sirije). Osim toga, demonstranti su uzvikivali slogane protiv homofobije (fašistički huligani su u jednom parku u Sofiji 2008. godine ubili 25-godišnjeg studenta Mihaila Stojanova zbog toga što je “izgledao kao gej”).\nKao izraz internacionalističke solidarnosti u antifašisitčkom maršu je učestvovalo i 15-20 drugova i drugarica iz Grčke, Rumunije i Makedonije.


Željka Cvijanović o sukobu Ukrajine i Rusije: Ovo nisu naše utakmice. Naša utakmica je da budemo mirni, stabilni, da se izborimo za svoje ustavne nadležnosti.\nPredsjednica RS-a Željka Cvijanović poručila je da je najmudrije da BiH ima neutralan stav kada je riječ o situaciji u Ukrajini i da postoji mnogo ozbiljnih pitanja kojima treba da se bavi\nCvijanovićka je naglasila da se u BiH o ovom pitanju nisu zauzimali stavovi, te da pojedinci iznose lične stavove, a koji ne doprinose ničemu.\n“Ti ljudi iz Predsjedništva, Šefik DŽaferović i Željko Komšić, imali su potrebu da nastupe na taj način zato što je od drugih međunarodnih aktera traženo da to urade”, rekla je Cvijanovićeva novinarima u Banjoj Luci.\n“Bili smo izloženi različitim napadima, metodama i lažima, antisrpskoj i propagandi usmjerenoj protiv Republike Srpske, svrstavali su nas u neke koji bi vodili rat i da imamo secesionističke namjere što se pokazalo netačnim. Teritorijalni integritet BiH nije upitan dok se poštuje Dejtonski sporazum i svako ima svoju ustavnu poziciju”, rekla je Cvijanovićka.\nOna je ocijenila da su složena politička i bezbjednosna vremena, a kao posljedica toga i ekonomska, te da ono što nedostaje BiH jeste da koristi mehanizme koje koriste i druge zemlje, poput Centralne banke i ostalog.\n“Ima mnogo poluga koje su neiskorištene iz teško neobjašnjivih razloga, a imate potrebe i privrede i realnog sektora da se te poluge koriste. Nažalost, u BiH smo mnogo puta vidjeli da su i ekonomski projekti ili privredne, infrastrukturne aktivnosti zaustvljani iz nekih besmislenih političkih razloga, da ne kažem čak i mržnje”, rekla je Cvijanovićka.\nOna je naglasila da je za BiH najbolje da nema uplitanja stranaca i da posao obaljaju domaće institucije, te da je RS raspoložen da sarađuje sa svakim nivoom vlasti u BiH da bi imali koliko toliko političko razumijevanje neophodno za napredak.\n“Republika Srpska treba da zadrži stabilnost, ovo /situacija na istoku Ukrajine/ nisu naše utakmice. Naša utakmica je da budemo mirni, stabilni, da se izborimo za svoje ustavne nadležnosti. Da BiH funkcioniše kao zemlja koja je zasnovana na ustavu i ne bude zemlja puna različitih neustavnih primjera kao do sada”, istakla je ona.


Holandski ambasador u Šapcu: Saradnja u poljoprivredi - Politika - Dnevni list Danas\nPočetna » Politika » Holandski ambasador u Šapcu: Saradnja u poljoprivredi\nHolandski ambasador u Šapcu: Saradnja u poljoprivredi\nAmbasador Kraljevine Holandije u Srbiji Hiles Beshor Pluh ukazazao je na prijemu u Gradskoj kući u Šapcu da je Holandija zainteresovana da unapređuje i modernizuje poljoprivredu i hortikulturu u Srbiji.\n2Piše: D.E. 20. februara 2020. 17.43 Izmenjeno: 22.43\nOn je istakao da je veliki broj holandskih kompanija posluje u Šapcu i da takva privredna saradnja čini vezu Šapca i Holandije posebnom. Nekoliko holandskih kompanija posluje u Šapcu i okolini.\nNebojša Zelenović, ŠabacŠabac\n21. februara 2020. u 00.07\nBolje nam je da živimo na grani ili u pećini nego u Holandiji.\n21. februara 2020. u 09.30\nU jednoj epizodi „Zone sumraka“ nailazimo na situaciju u kojoj je čoveku sve dozvoljeno,ali se ispostavlja da je to pakao.


Konferencija o informacionoj bezbednosti u Novom Sadu | NS Reporter\nKonferencija o informacionoj bezbednosti u Novom Sadu\nDatum: 14 јуна, 2018\nNOVI SAD – Problem informacione bezbednosti, kao obavezne mere odbrane od sve opasnijih sajber napada i visokotehnološkog kriminala, trenutno je jedno od ključnih pitanja nastavka poslovanja, ne samo u IT, nego i u svim ostalim industrijama. Zahvaljujući našim partnerma konferencije o sajber bezbednosti, slovačkoj organizaciji QuBit, neki od najsjajnijih umova iz te oblasti izlagaće u novembru u Novom Sadu, u okviru prvog međunarodnog IKT sajma na Zapadnom Balkanu,SEE-IT Samita.\n– Kao vodeći događaj u oblasti sajber bezbednosti i digitalne forenzike u Centralnoj i Istočnoj Evropi, QuBit Konferencija uspeva da podstakne stvaranje i jačanje zajednica sajber bezbednosti – kaže direktorka QuBit Konferencije, Maria Kaličakova, karakterišući Novi Sad kao jedan od najznačajnijih, rastućih IT centara ovog dela Evrope. –Cilj je unapređivanje istraživanja u industriji i širenje informisanosti o sajber sigurnosti putem obrazovanja, angažovane diskusije i razmene ideja.\nQubit Cybersecurity Conference nastoji da približi najnovija zbivanja iz zapadnog sveta sajber zajednici Centralne Evrope, kao i da proširi svest javnosti o neophodnosti sajber bezbednosti. Ta organizacija poznata je po jedinstvenom načinu na koji spaja najbolje umove iz oblasti informacione bezbednosti iz različitih sfera poslovanja, i sa svih organizacionih nivoa. Nakon SEE-IT Samita, koji od 7. do 9. novembra organizuje kompanija ResEnva Consulting, QuBit će izlagati i u Beogradu.


Kingsi bolji od Pelikansa, Beli dobar, Bogdan odličan\nSportKlub\t24.12.2018 11:12\nSakramento Kingsi su savladali Nju Orleans Pelikanse na svom parketu rezultatom 122:117, a zapažene uloge u pobedničkom timu su imali srpski košarkaši Bogdan Bogdanović i Nemanja Bjelica.\nPelikansi su bili bolji rival tokom prvog poluvremena utakmice u "Golden 1 centru" u Sakramentu, kada su imali i 19 poena prednosti (31:13). Do odlaska na veliki odmor Kingsi su uspeli da smanje na 69:58, ali ništa bolje nisu stajali ni pred početak poslednje deonice kada su gubili 96:86.\nMeđutim, u četvrtoj četvrtini su Kingsi odigrali najbolje i prvi put posle dugo vremena, na pet minuta do kraja poveli poenima Badija Hilda sa 107:105.\nUšlo se u neizvesnu penal završnicu, iz koje su kao pobednici izašli Sakramento Kingsi, što je bio njihov 18. trijumf u sezoni, a druga zaredom pobeda posle preokreta.\nBek šuter Kingsa Bogdan Bogdanović je odigrao veoma dobru partiju, svoju drugu najefikasniju u sezoni, pošto je postigao 24 poena za 31 minut na parketu. Bogdan je šutirao 7-16 iz igre, 2-5 za tri poena, 8-9 sa linije penala, uz četiri skoka, sedam asistencija i jednu ukradenu loptu, uz uticaj na igru svog tima +8.\nKrilni centar Sakramenta Nemanja Bjelica je meč počeo kao starter, igrao je 30 minuta, i za to vreme upisao sedam poena, deset skokova i jednu blokadu. Beli je šutirao 2-9 iz igre, 1-3 za tri i 2-2 sa linije slobodnih bacanja.\nNajefikasniji u timu Kingsa bio je Badi Hild sa 28 poena, Vili Koli-Stajn je imao 22 poena i 17 skokova, dok je Diaron Foks ubacio 19 poena uz 11 asistencija.\nDžru Holidej je bio najefikasniji u timu Pelikansa sa 27 poena, dok je pola koša manje postigao Entoni Dejvis, uz 17 skokova, ali i loših 7-20 u šutu iz igre.


Dveri Beograd: Boško Obradović u Mladenovcu – postoji i treća opcija – Двери\nU petak, 19. januara 2018. godine, u organizaciji OO Dveri Mladenovac, predsednik Srpskog pokreta Dveri Boško Obradović posetio je MZ Vlaška u opštini Mladenovac.\nNakon dočeka u pravoj domaćinskoj atmosferi, kakva krasi novoformirani MO Dveri Vlaška, tribina je započeta kraćim osvrtom Obradovića na istorijat Dveri. Posebnu pažnju okupljenih privukao je jasan prikaz loše ekonomske situacije u kojoj se nalaze gotovo sve porodice u Srbiji, kao i rešenja koja Dveri nude.\nporodična politika više se ne može jednačiti sa socijalnom;\nreformom poreskog sistema porodice bi, već od svog formiranja, imale poreske olakšice, a rođenjem svakog novog deteta dodatne.\n„Srbiji je rešavanje pitanja „bele kuge“ prioritetno i uslovljava opstanak srpskog naroda“, naglasio je Boško Obradović.\nU nastavku, uz kraći osvrt na lokalne probleme koji tište sve žitelje ove mladenovačke opštine, govorilo se o novoformiranoj koaliciji za predstojeće beogradske izbore, između Srpskog pokreta Dveri i Dosta je bilo. Njena politička pozicija je sasvim jasna: protiv vladajućeg režima ali bez povratka na prethodni, te otuda i slogan „Da OVI odu, a da se ONI ne vrate.“ Neophodno je da Dveri i „Dosta je bilo“ uđu gradski parlament da bi se počelo sa promenom sistema iznutra, da bi se konačno stalo na put kriminalu i korupciji u vođenju grada i države i da bismo stavili tačku na pljačku građana. To je preduslov da bilo šta sprovedemo od politike za koju se zalažemo i nadamo se da će građani to prepoznati.\nTribina je završena napomenom Obradovića da je uveren da ova koalicija ima najbolji program i da ne sumnja da će birači to prepoznati. Posebno se zahvalio najmlađima, deci u narodnoj nošnji, koja su ga dočekala pogačom i solju i sve vreme sedela uz njega, rečima: „Hvala vam na ovom predivnom druženju. Upravo ste vi razlog naše borbe svih ovih godina i ja vam obećavam da vas nećemo izneveriti“, što je propraćeno gromoglasnim aplauzom.\nBoško ObradovićDanijela PerišićLokalne vestiMladenovacVlaška


Novogodišnje kupovine - 381 vesti\nBy RedakcijaPosted on November 1, 2018 November 1, 2018\nIako smo, sudeći po reakcijama javnosti, u Beogradu prerano dobili novogodišnju dekoraciju, ni u svetskim metropolama nije bolje. Nošeni potrošačkom groznicom građani počinju da kupuju već sa prvim danima novembra, a prodavci to pokušavaju da iskoriste tako što pomeraju prema sredini godine novogodišnju sezonu u svojim radnjama.\nNezvanično, dolazak i prolazak “Noći veštica”, koja se obeležava na zapadu Evrope i u Sjedinjenim Američkim Državama 31. oktobra, znači i start novogodišnjeg šopinga.\nStatistike u SAD pokazuju, prema nalazima konsultantske kuće PwC, da će ove godine biti potrošeno do 5% više novca u odnosu na prethodnu, i to na poklone, putovanja i zabavu. Oko 84% ispitanika kaže da će potrošiti isti ili veći iznos, koji se, prosečno, kreće oko 1250 dolara.\nE-trgovina će imati veoma značajno učešće u novogodišnjoj kupovini (oko 84% građana će kupovati online, a 91% u prodavnicama – oni koji su se opredelili i za jednu i za drugu varijantu izjavljuju da će potrošiti za stotinak dolara više od proska).\nAmerikanci sa velikim interesovanjem očekuju “sajber sedmicu”, kada će nedelju dana važiti popusti na elektroniku. Predviđa se i da će mobilni telefoni na različite načine učestvovati u 68% kupovina.\nZanimljivi su i podaci o kupovini na Badnje veče – u poslednji čas će dodatno porasti upotreba mobilnih telefona, a u više od trećine kupovina koristiće se preporuke “veštačke inteligencije”, odnosno klikovi će biti na automatski generisane oglase.\nPredviđa se, ukupno, da će za praznike biti potrošeno između 717 i 721 milijarda dolara, bez troškova prevoza, benzina i restorana.\nOko 30% Amerikanaca planira da koristi smart metode plaćanja u prodavnicama. Među njima, očekivano, dominiraju mladi, uzrasta od 17 do 22 godine.\nNaredna dva meseca dobro će proći i sezonski radnici – oni su već angažovani, a očekuje se da će njihov ukupan broj biti između 585 hiljada i 650 hiljada, što je više nego prošle godine.\nTag: Amerika kupovina Nova godina SAD trošenje\nPrevious post: Od ideje do punoletstva\nNext post: Konačno više penzije


Luksuzni odlazak na plažu za 5 osoba u Lecheria VZLA\nOvo odeljenje se nalazi u luksuznom kondominijumu sa dva bazena, teniskim terenom, salonom za žurke i najmanje 8 prostora za roštilj koji će vam savršeno poslužiti kao kralj, sve na istom mestu. Samo treba da prošetate nekoliko metara od lobija zgrade da biste počeli da uživate u celoj imovini.\nNIJE PRIHVAĆENA GOTOVINA - BEZ IZUZETAKA NE\nPRIHVATAM UPLATE U GOTOVINI - BEZ IZUZETAKA\n- BEZ PUŠENJA - BEZ PUŠENJA U OBJEKTU\nOsim toga, imate toliko blizu posla kao što su Keri, Mak Donali, italijanski restorani, pekare, perionice automobila, šoping centar, bioskopi, Benzinske stanice, crkve i svaki put kada ste tako blizu plaža, čak i policijske kontrolne stanice. Lokalizacija ovog odeljenja omogućava da bude odgovarajuća odluka da bude blizu skoro svih u ovoj turističkoj zoni.\nU ovom odjeljenju možete da kuvate koliko god želite bez ikakvih ograničenja, a mi nudimo vrlo raznovrsne električne uređaje za pravljenje vrlo raznovrsnog odmora.\nU ovom odeljku možete da se odmorite ceo dan i noć, a možete i da isplanirate putovanje na plažu ili planinsko putovanje. Popijte par pića pored bazena sami ili sa grupom prijatelja Obratite nam se\ni napravite veliki dio odmora kod nas\n1 bračni krevet (širine 180–220 cm) , 1 bračni krevet (širine 125–149 cm), 1 krevet za jednu osobu\n4,90 ·80 utisaka\nOvaj smještaj ima privatnu bezbjednosnu zaštitu koja radi non-stop, sa kamerama koje su preživjele u cijelom objektu i imaju savršenu kontrolu nad obodom. Vaša deca će uvek biti sačuvana.\nPažnja vlasnika 24x7


Bioskopske premijere u četvrtak – Filmske radosti\nNovember 29, 2018 December 10, 2018 admin_filmradoVesti\n„Radionica“, film Lorena Kanteta stiže u bioskope u četvrtak 29. novembra.\nRadnja se dešava u La Ciotatu, gradu na jugu Francuske. Antoan učestvuje u radionici za pisanje, gde je nekoliko mladih ljudi odabrano da napiše krimi triler uz pomoć Olivije, uspešnog romanopisca. Zadatak im je da istraže industrijsku istoriju mesta, koja donosi neku nostalgiju – što Antoana uopšte ne interesuje. On je više zabrinut za moderan svet, pa ubrzo počinje da se sukobljava sa ostatkom grupe i Olivijom, koja uporno pokušava da smiri njegovu agresivnu prirodu.\nDobitnik Oskara Geri Oldman i Džerard Batler u uzbudljivom akcionom trileru „Lovac ubica“.\nDuboko ispod površine ledenih voda Arktika, kapetan američke podmornice, Džo Glas (Džerard Batler) lovi otetu podmornicu. Tako otkriva da Rusi spremaju državni udar koji preti da naruši trenutni poredak u svetu. Zajedno sa svojom posadom i državom sa kojom je na vezi, kapetan Glas će morati da oformi najelitniji mornarički tim, kako bi spasao kidnapovanog ruskog predsednika i tako spreči izbijanje Trećeg svetskog rata. Pored Džerarda Batlera, glavne uloge tumače i dobitnik Oskara, Geri Oldman, Linda Kardelini, Tobi Stefans i drugi.\nNagrađivani film „Kapetan“ (Der Hauptman) počeće da se prikazuje u bioskopima širom zemlje počev od 29. novembra. Specijalna projekcija filma biće organizovana u četvrtak 29.11. u bioskopu „Cineplexx UŠĆE“ u 20 časova.\nHolivudski reditelj Robert Šventke (našoj publici najpoznatiji po filmovima iz serijala „Drugačija”, „Divergent“, „Plan leta“, „RED“) se vratio u Nemačku da bi snimio ovaj film koji je pripremao 12 godina. Istiniti događaji po kojima je reditelj napisao scenario na osnovu izveštaja specijalnog britanskog suda donosi nam priču o mladom nemačkom dezerteru u poslednjim nedeljama Drugog svetskog rata, koji je u očajnom pokušaju da spase svoj život obukao uniformu nacističkog kapetana i postao monstrum od kojih je bežao.\nDyerad Batler, Geri Oldman, Kapetan, Lovac ubica, Radionca


Estonija izrazila teritorijalne pretenzije prema Rusiji - Sputnjik Srbija\nEstonija izrazila teritorijalne pretenzije prema Rusiji\n09:55 02.01.2020 (osveženo 10:01 02.01.2020) Preuzmite kraći link\nPredsedavajući estonskog parlamenta Hen Piluas izjavio je da je Tartuski mirovni sporazum, koji je ova država zaključila sa Sovjetskom Rusijom 1920. godine, još uvek na snazi, uključujući i po pitanju granica između država, navodi se u novogodišnjoj čestitki političara objavljenoj na sajtu parlamenta.\nPiluas je podsetio da se 2. februara navršava sto godina od potpisivanja mirovnog sporazuma iz Tartusa, nakon čega je „uspostavljena rusko-estonska granica“. Prema njegovim rečima, Estonija je nakon obnove nezavisnosti priznata kao naslednica države formirane 1918. godine „u svim manifestacijama, uključujući državnu granicu“.\n„Tartuski mirovni sporazum na snazi je i danas i nalazi se u registru aktuelnih međunarodnih ugovora UN“, rekao je Piluas.\nOvo nije prva takva izjava estonskog političara. U novembru prošle godine Piluas je tražio da Moskva „vrati aneksirane teritorije“ ovoj baltičkoj republici. Portparol ruskog predsednika Dmitrij Peskov, komentarišući reči predsedavajućeg estonskog parlamenta, rekao je da takve izjave Kremlj smatra neprihvatljivim.\nMoskva Tartuski sporazum smatra istorijskim dokumentom koji nema pravnu snagu. Talin tvrdi da sporazum i dalje važi. Pozivanje na sporazum stavljeno je u preambulu zakona o ratifikaciji rusko-estonskog dogovora o granici. Moskva je to ocenila kao mogućnost da joj se ubuduće izražavaju teritorijalne pretenzije i povukla svoj potpis na dogovoru o granici.


Grupa za SPEKOF pomaže studentima u potrazi za zaposlenjem\nStudenti će takođe biti u prilici da prisustvuju panel diskusiji na kojoj će rukovodioci naših najvećih kompanija diskutovati o svom karijernom razvojnom putu. Kompanije koje su se rado odazvale pozivu da podrže ovaj projekat su: Sberbank, Deloitte, MK grupa, Hotel Hyatt, KPMG i Societe Generale banka.\nPovodom predstojećeg događaja, oglasila se i Katarina Mijačić, PR organizacije Grupa za SPEKOF, koja je tom prilikom istakla:\nDo sada je preko 300 studenata Ekonomskog fakulteta imalo priliku da se bolje pripremi za izlazak na tržište rada. Verujemo da će ove godine konferencija biti na još većem nivou. Ovo je već treća godina da organizujemo ovaj projekat uz podršku fakulteta, na čemu im se zahvaljujemo.\nPodsetimo, Grupa za SPEKOF je najveća i najbrojnija studentska organizacija na Ekonomskom fakultetu u Beogradu. Članovi ove studentske organizacije već četiri godine čine većinu u Studentskom parlamentu pomenutog fakulteta i kroz njegove resore aktivno se bore za prava studenata, ali i realizuju brojne projekte koji doprinose stručnom usavršavanju budućih ekonomista, dok više o ovoj organizaciji možete pronaći na zvaničnom sajtu Ekonomskog fakulteta u Beogradu.


Unesko predlaže da se Ohrid stavi na listu ugroženog svetskog nasleđa - Svet - Dnevni list Danas\nPočetna » Svet » Unesko predlaže da se Ohrid stavi na listu ugroženog svetskog nasleđa\n0Piše: Beta 21. maja 2019. 18.43 Izmenjeno: 23. maja 2019. 04.02\n„Neodgovarajuće građenje sa neodgovarajućim urbanim razvojem, eksploatacijom obale, povećano zagađivanje, narušavanje i unuštavanje životne sredine i nekontrolisan urbani razvoj izazvan pritiskom turizma“, deo je zaključaka iz nacrta izveštaja za Ohrid i Ohridsko jezero koji su od 1980. na Uneskovoj listi svetske baštine.\nOd vlasti Severne Makedonije se traži da napravi procenu nelegalnih građevina i da se utvrdi njihov uticaj na zaštićeno područje, kao i rušenje svih objekata koji predstavljaju opasnoat za područje, uz istivremeno strogo sprovođenje zakona i pravilnika za sprečavanje nove divlje gradnje.\nPovodom tog izveštaja, Vlada Severne Makedonije saopštila je da je Ohridskim regionom u vreme prethhodne vlade dugi niz godina bilo loše upravljano i da „pristupa sa pažnjom i ozbiljnosti prema komplesksnom stanju sa kojim se suočava kulturno i prirodno nasleđe na tom području“.\n„Dugogodišnje loše upravljanje ovim regionom i megalomanski projekti (vlade VMRO DPMNE i DUI) koji su bili pretnja za jezero i nacionalni park bili su razlog da Unesko pošalje monitoring misiju 2017“, navodi sadašnja vlada koju je SDSM formirao sa DUI, ističući da je od početka svog mandata posvećena rešavanju problema u Ohridskom reginu, u saradnji sa opštinama i građanskim sektorom.\nIstovremeno je opziciona VMRO DPMNE, koja je na vlasti bila od 2006. do 2016, okrivila sadašnju vladu koju pedvodi SDSM da „nije sprovela u celosti najveći deo preporuka retroaktivne misije Unesko od 2017. godine“ i zatražila formiranje kriznog štaba i hitno postupanje po preporukama te organizacije.\nOhridsko jezero, Severna Makedonija, ugroženo svetsko nasleđe, UNESKOSkoplje


Travničani nagrađeni na svečanosti u Federalnoj upravi Civilne zaštite u Sarajevu - Hronika.ba\nTravničani nagrađeni na svečanosti u Federalnoj upravi Civilne zaštite u Sarajevu\nZlatnu značku CZ dobio Efraim Pinjo direktor Upravne organizacije Teritorijalna vatrogasna jedinica Travnik, a pismenu pohvalu CZ dobila je Arnela Šatrović stručni savjetnik za obuku i organizaciju struktura civilne zaštite i građana u Službi za civilnu zaštitu Općine Travnik.\nDanas je u Federalnoj upravi Civilne zaštite u Sarajevu obilježen 1. mart Međunarodni dan civilne zaštite i Dan civilne zaštite FBiH. Ovom prilikom održana je Svečana sjednica Federalnog štaba Civilne zaštite u okviru koje su pojedincima i kolektivima, pravnim licima, društvenim i drugim organizacijama i udruženjima, uručena priznanja za posebne zasluge koje dodjeljuje Federalni štab CZ.\nZa postignute rezultate u radu, organiziranju, opremanju i jačanju sistema zaštite i spašavanja ljudi i materijalnih dobara u FBiH dodijeljene su zlatne značke civilne zaštite, za uloženi trud, zalaganje i ostvarene rezultate u zaštiti i spašavanju ljudi i materijalnih dobara dodijeljene su pismene pohvale civilne zaštite, te zahvalnice za saradnju i doprinos u izgradnji sistema zaštite i spašavanja u FBIH.\nNa ovoj svečanosti nagrađeno je i dvoje Travničana, pa je tako zlatnu značku CZ dobio Efraim Pinjo direktor Upravne organizacije Teritorijalna vatrogasna jedinica Travnik, a pismenu pohvalu CZ dobila je Arnela Šatrović stručni savjetnik za obuku i organizaciju struktura civilne zaštite i građana u Službi za civilnu zaštitu Općine Travnik. Nagrade su uručili zapovjednica Štaba CZ FBiH Jelka Miličević i direktor Federalne uprave CZ, Fahrudin Solak.\nPrethodni članakPotvrđen prvi slučaj corona virusa u Zenici\nNaredni članakMinistar Kozlić donio naredbu o obustavi nastave u školama i fakultetima u ZDK


Rusija u Ukrajinu poslala pripadnike zloglasne Wagner grupe | xPortal 1\nNaslovnica Novo Rusija u Ukrajinu poslala pripadnike zloglasne Wagner grupe\nRusija u Ukrajinu poslala pripadnike zloglasne Wagner grupe\nRusija je rasporedila plaćenike iz zloglasne Wagner grupe u istočnu Ukrajinu, saopćilo je britansko Ministarstvo odbrane.\nU svom najnovijem operativnom izvještaju, Ministarstvo odbrane je reklo kako se očekuje da će grupa rasporediti više od 1.000 pripadnika – uključujući više komandanata – za poduzimanje borbenih operacija u Ukrajini.\n“Zbog velikih gubitaka i uglavnom zaustavljene invazije, Rusija je vjerovatno bila prisiljena promijeniti prioritet Wagnerovog osoblja za Ukrajinu, na račun operacija u Africi i Siriji”, dodalo je Ministarstvo odbrane.\nWagner grupa smatra se jednom od najtajnovitijih organizacija u Rusiji. Službeno ne postoji, ali vjeruje se da je do 10.000 operativaca sklopilo barem jedan ugovor s grupom u posljednjih sedam godina kako bi otišli u žarišta uključujući Siriju, Libiju i Srednjoafričku Republiku, prenosi BBC.\nPrethodni članakŽrijeb polufinala Kupa BiH će biti održan danas\nNaredni članakSAD raspoređuje avione za elektronsko ratovanje da ojača istočno krilo NATO-a\nIzdato upozorenje za više od 48 miliona ljudi: Slijedi nam “pakao”...\nxportal - 15 Juna, 2021 0


Ko pokušava sabotirati sezonu na Igmanu i Bjelašnici?\nIz sarajevskog preduzeća ZOI ’84 tvrde da su se pred pripreme zimske sezone na Bjelašnici počele dešavati sabotaže.\nPoručuju da osim što im je nanesena finansijska šteta, preduzeću ZOI’84 prijeti zaustavljanje priprema za sezonu, između ostalog i zbog i sigurnosti građana.\n“U posljednjih nekoliko dana je ukradena sigurnosna sajla na dvosjedu. Radi se o 650 metara sajle koja se nalazi na stubovima visine od 10 do 25 metara, što govori o tome na šta se sve spremno da se zaustave aktivnosti na uvođenju reda, sanaciji i unaprjeđenju stanja u ovom kantonalnom preduzeću. Nedavno je ukraden i sigurnosni kabl na liftu na popularnoj stazi Kolijevka”, poručuju iz ZOI-ja.\nPored ovih slučajeva, koje su prijavili policiji i za koje će, poručuju biti podnesene krivične prijave, zabilježen je još niz manjih pokušaja zaustavljanja i ometanja tekućih aktivnosti.\n“Šteta se procjenjuje na skoro 50.000 KM, ali je mnogo opasnije da ovakvi incidenti mogu dovesti do narušavanja sigurnosti posjetilaca. Nova uprava ZOI’84 će, pored svega što će poduzeti policija i tužilastvo, samostalno poduzeti odlučne korake u zaštiti svoje imovine i sigurnosti posjetilaca i svim sredstvima koje zakon dozvoljava zaustaviti pokušaje sabotaža i zaustavljanja uvođenja reda na olimpijskim planinama i preduzeću u cjelini. I dalje će, kao i do sada, sve uočene nepravilnosti biti prijavljivane Tužilastvu jer je transparentnost, zaustavljanje nelegalnih radnji i domaćinsko upravljanje novcem građana, uz obogaćivanje sadržaja i ponude na planinama, princip djelovanja nove uprave od kojeg se neće odustati ni po koju cijenu”, navodi se u poruci uprave ZOI-ja.\nDirektor ovog preduzeća Kenan Magoda je od jutros na terenu i s radnicima obilazi teren.


REZULTAT LOŽENJA NACIJE SA KUPOVINOM RUSKOG ORUŽJA: Ništa nismo kupili a i nećemo, zbog .. | WebTribune\nHome U FOKUSU REZULTAT LOŽENJA NACIJE SA KUPOVINOM RUSKOG ORUŽJA: Ništa nismo kupili a i nećemo, zbog ..\nUpitan kako komentariše izjavu šefa Delegacije Evropske unije u Srbiji Majkla Davenporta da je u Srbiji vidljiva ruska „meka moć“, Vučić je rekao da toga sigurno ima, kao što ima i meke moći zapadnih zemalja kroz finansiranje brojnih nevladinih organizacija. „Kada su govorili neistinu oko Zapadne Tamnave, sekirao sam se, govorio sam da je to bilo transparentno, ali sada više ne odgovaram na to. To je način pritiska na našu zemlju i sa tim morate da naučite da živite. To svi rade“, rekao je Vučić.\n„Svi su zainteresovani za ovo područje, a mi smo zainteresovani da sačuvamo svoju zemlju. Mi smo nezavisni i suvereni“, rekao je Vučić. Kako je dodao Rusija svakako ima manje organizacije pod svojom kontrolom i mnogo manji nevladin sektor, nego što to imaju zapadne zemlje, ali da to nema veze sa tim na kom će putu Srbija da bude. Upitan da li može da se očekuje da neko naredno pregovaračko poglavlje za članstvo Srbije u EU bude stopirano zbog ruske meke moći, Vučić je rekao da naredna poglavlja neće biti otvorena jer Zapad nije zadovoljan pregovorima sa Prištinom.\nVučić je izjavio da je razočaran izjavom generala NATO-a Petra Pavela da je Balkan i dalje potencijalni izvor ratnih sukoba, navodeći da Srbija nikome ne preti, ali da nije njegovo da odgovara. „Nije moje da uzvraćam, da kažem da smo već videli kako je to izgledalo 17 godina ranije i da ne bi trebalo da nam prete, jer mi nikome nismo pretili“, rekao je Vučić. Dodao je da što pre želi da razgovara sa generalnim sekretarom NATO-a Jensom Stoltenbergom, jer bi to bilo lekovito i važno. Naglasio je da Srbija ne želi nikakve tuče i sukobe, već da razvija svoju zemlju.\nNijedan strani ambasador neće voditi politiku Vlade Srbije Nijedan strani ambasador neće voditi politiku Vlade Srbije, izjavio je večeras premijer Aleksandar Vučić, dodajući da je to zato što je Srbija svoja, suverena i nezavisna, a o njenoj budućnosti odlučuju građani. „Znam da bi mnogi voleli slabu Vladu, a pre svega slabog Vučića, ali po prvi put mi kao zemlja počinjeno da pobeđujemo i zato nijedan ambasador neće voditi politiku naše Vlade“, rekao je Vučić.\nKomentarišući izborne rezultate u Berlinu, Vučić je rekao da se može lako desiti da bi kraj vlasti Angele Merkel naredne godine značio i kraj Evrope i Evropske unije kakve znamo. Raspakivanje Dejtonskog sporazuma problem za sve Vučić je upozorio da onaj ko pokušava da „raspakuje“ Dejtonski mirovni sporazum, pravi problem svima bez obzira što taj sporazum nije idealan.\nVučić je podsetio da Srbija nije podržala referendum u RS, ali joj ne pada na pamet da se meša u isti. To je racionalno i po tom pitanju predsednik Srbije i Vlada Srbije su jedinstveni, kazao je on. „Naša zemlja je dala racionalan, ozbiljan i odmeren odgovor“, naveo je premijer, napomenuvši da postoje stvari o kojima ne može da govori javno. Vučić je istakao da je za Srbiju stabilnost od suštinskog značaja. „Onaj ko proba da otpakuje Dejtonski mirovni sporazum taj pravi veliki problem svima, bez obzira što taj sporazum nije idealan“, naveo je premijer.\nOn je podsetio da je imao sedam ili osam susreta sa ruskim predsednikom Vladimirom Putinom. „Srbija je suverena i nezavisna zemlja u kojoj građani odlučuju o njenoj budućnosti. Naš strateški cilj je evropski put, ali i da imamo dobre odnose sa Rusijom. Imamo najbolje moguće odnose i sa Kinom, tamo nas zovu naš ’evropski Pakistan‘. Mi smo uspeli. Mi ne bismo imali ovaj rast da Kinezi nisu uzeli ’Železaru‘“, rekao je Vučić.


Pogledajte mapu svih znamenitosti pod Uneskovom zaštitom – Plus Radio\nHome / Putovanja / Pogledajte mapu svih znamenitosti pod Uneskovom zaštitom\nPogledajte mapu svih znamenitosti pod Uneskovom zaštitom\nBy Plus Radio on 30/03/2016 Vrijeme: 13:40\nKada je 1978. Unesko prvi put objavio listu zaštićene svetske baštine, na spisku se nalazilo samo 12 znamenitosti.\nNa prvobitnoj listi nalazila su se ostrva Galapagos i prestonica Kito u Ekvadoru, Nacionalni park Jelouston i Nacionalni park Mesa Verde u SAD, Nacionalni istorijski park Lansi Medouz i Nacionalni park Nahani u Kanadi, nacionalni park Semjen i monolitne crkve u Lalibeli u Etiopiji, rudnici soli Velička i Bohnja u Poljskoj, ostrvo Gore u blizini Dakara (Senegal) i katedrala u Ahenu u Nemačkoj.\nOva lista danas uključuje 1,031 znamenitost, uključujući fabriku za preradu mesa u Fraj Bentos u Urugvaju, koja se pod zaštitom Uneska nalazi od početka jula prošle godine.\nKao što je prikazano na mapi – zemlje sa najbrojnijim zaštićenim lokacijama su Italija (51), Kina (48), Španija (44) i Francuska (41).\nS druge strane, Mjanmar i Paragvaj imaju samo po jednu zaštićenu znamenitost, Kambodža, Island i Irska po dve, a Novi Zeland tri.\nKada je reč o kontinentima, najbogatije po ovom pitanju su Evropa i Severna Amerika, sa 420 kulturoloških, 61 prirodnih i 10 kombinovanih znamenitosti. Arapske zemlje imaju ih najmanje – 79, od čega je 33 odsto ugroženo.\nNajugroženije regije, prema Unesku, su Afrika i bliskoistočne zemlje, sa po 16 ugroženih znamenitosti u obe oblasti.\nStručnjaci naročito upozoravaju na Siriju, u kojoj su pripadnici Islamske države u maju 2015. godine razrušili drevni grad Palmiru.\n← Previous Story Turistkinja plivala četiri sata u pokušaju da stigne kruzer\nNext Story → Najmlađa osoba na polarnoj ekspediciji


Novi Sad - tango grad od 15. do 18. avgusta | Luftika\nNovi Sad – tango grad od 15. do 18. avgusta\nOd 15. do 18. avgusta u Novom Sadu, u organizaciji Udruženja „Todo Tango“, održaće se šesti međunarodni Festival „Novi Sad – tango grad“. Ove godine, u četiri festivalska dana, na šest lokacija, biće održano čak 13 različitih događaja.\nIako su pojedini festivalski događaji namenjeni isključivo tangerosima, u tango muzici i plesu moći će da uživaju i ostali ljubitelji argentinske umetnosti i kulture, a svi događaji otvoreni za javnost su besplatni.\nPresek situacije: Danas je tačno mesec dana vanrednog stanja u Srbiji\nU četvrtak 15. avgusta, u Galerji Matice srpske biće održan „Sci Tango“, jedinstven događaj u kome se govori o spoju nauke i plesa. Ovoga puta, putem interneta direktno iz Atlante, predavanje na temu „Tango umetnost u modernoj medicinskoj terapiji“ održaće Prof. dr Medlin Hekni (Madeleine E. Hackney) sa Medicinskog fakulteta Univeriziteta „Emory“ u Atlanti (SAD). Ovaj događaj počinje u 18 časova.\nKruna festivala je svakako koncert u Katoličkoj porti koji će se održati u petak 16. avgusta sa početkom u 19 časova.\nNa koncertu će nastupiti svetski poznati „Beltango kvintet“, koji ove godine obeležava 20 godina postojanja, a Novi Sad ima tu čast da bude jedna od stanica na njihovoj evropskoj turneji kojom obeležavaju veliki jubilej.\nNjima će se na bini pridružiti argentinski tango maestrosi Natalija Lavandeira i Roberto Reis, čije su bravure imali čast da vide ljubitelji tango plesa od Buenos Airesa, preko Karnegi hola, holivudske scene do londonskog Kovent Gardena i Moskve.\nOvaj koncert, uz podršku sponzora, Novosađanima zajedno poklanjaju Udruženje „Todo Tango” i „Novi Sad 2021 – Evropska prestonica kulture”.\nU nedelju 18. avgusta, sa početkom u 21 čas, na terasi Petrovaradinske tvrđave (bašta restorana „Osam tamburaša”) biće održano plesno veče pod nazivom „Zagrli nebo”. Tim događajem, pod vedrim nebom uz pogled na Dunav i Novi Sad, šesti međunarodni festival Novi Sad Tango grad biće i zvanično zatvoren.\nOdržavanje ovogodišnjeg festivala pomogli su Pokrajinski sekretarijat za privredu i turizam, Pokrajinski sekretarijat za kulturu, Uprava za Kulturu Novog Sada, „Novi Sad 2021 – Evropska prestonica kulture“, OPENS, Kultirni centar Novog Sada, Galerija Matice srpske, Studentski centar Novi Sad, kao i brojni sponzori.\noznakenovi sad Novi Sad – tango grad tango todo tango\nRasistički ispad doktorke u Novom Sadu: Je*i se crna kravo! (VIDEO)\nManje testiranih, broj novozaraženih kao i prethodnih dana, osmoro preminulo


Bećkoviću i Deakoneskuu nagrada “Arka” – Semendria\nBećkoviću i Deakoneskuu nagrada “Arka”\n11. oktobar 2016. KULTURA – Izvor: Agencija Tanjug – Srpskom pesniku i akademiku Matiji Bećkoviću i istaknutom rumunskom pesniku i predsedniku Akademije “Mihaj Eminesku” Jonu Deakoneskuu, pripala je nagrada “Arka”, koju dodeljuje istoimeno izdavačko preduzeće iz Smedereva.\nBećković je nagrađen za knjigu izabranih i novih pesama na srpskom i makedonskom jeziku “Ogledalo”, a Deakonesku za naslov “Poslednje krilo”, saopštila je “Arka”.\nIzdavačku produkciju u 2014/2015. godini razmatrao je žiri u sastavu: pesnik, kritičar i esejista, glavni i odgovorni urednik lista “Književne novine” iz Beograda dr Mićo Cvijetić (predsednik), direktor izdavačke kuće “Matica makedonska” iz Skoplja Rade Siljan, predsednica Akademije slovenskih književnosti i umetnosti i direktorka međunarodnog festivala poezije “Slovenski zagrljaj” sa sedištem u Varni Elka Njagolova, pesnik, esejista, književni kritičar i antologičar iz Mladenovca Dušan Stojković i direktor i glavni urednik IP “Arka” Risto Vasilevski.\nŽiri naglašava da se knjiga “Poslednje krilo” Deakoneskua prvi put pojavljuje pred čitaocima i da je po želji autora prevedena na srpski iz rukopisa, što predstavlja svojevrstan kuriozitet.\n“Njene tanane lirske strune prate ritam života, srca i duše, harmonizuju duševne i duhovne nemire koji se javljaju u senzibilnom pesničkom subjektu. Lakokrile su i suptilne, sa kristalno izbrušenim stihovima, polifonim metaforičkim oznakama i bojama”, stoji u obrazloženju.\nPesničkom biću Deakoneskua imanentni su, kako je primetio žiri, neiscrpna energija i umetnost jezika, neograničene moći govora i reči, zbog čega ga nazivaju jednim od “najsuptilnijih mentora retorike”.\nU obrazloženju žirija se ističe da je Bećković pesnik raskošnog dara i visprenog uma koji je učinio poeziju “višeglasnom i dramatičnom, ugradio je u nju priču koja se priča i prepričava, govori i recituje, sluša i pamti kao svojevrstan fenomen i arhetip”.\n“Reč je pesniku, u čijoj poeziji sve pršti od mudrosti, jezičkih i misaonih tkanja, satirično-ironičnih i beskrajno duhovitih burlesknih žaoka, koje izazivaju ne samo zapitanost nego i urnebes smeha, najčešće oporog i gorkog”, naglasio je žiri i dodao da knjiga “Ogledalo” na simboličan način zaokružuje “lepu deonicu” biblioteke “Logos – Srpski venac”.\nKnjiževnu nagradu “Arka” dodeljuje je od 2003. godine izdavačka kuća “Arka”, za najbolju knjigu domaćeg i stranog autora.\n« Groblje puno, sahrane uskoro po stazama i između drvoreda\nKako se prekalio čelik u Smederevu »


Francuska zvezda izabrala Jokića pre svog zemljaka - Sputnjik Srbija\n03:23 25 Februar 2021\nFrancuska zvezda izabrala Jokića pre svog zemljaka\n17:59 05.02.2021 Preuzmite kraći link\nNBA u bojama Srbije (149)\nNikola Jokić, srpski reprezentativac, iz dana u dan očarava ljubitelje košarke širom sveta, a među njima su se našli i francuski sportisti, teniserka Marija Sakari i fudbaler Barselone Antoan Grizman.\nOni su odabrali centra Denvera u glasanju za učesnike Ol-star utakmice, koje je startovalo 28. januara.\nSakari (Grčka) i Grizman (Francuska) su smestili Jokića u startnu petorku Ol-star tima, čak ispred Rudija Gobera, najplaćenijeg centra planete i košarkaša Jute Džez.\nNBA igrači i mediji pridružiće se navijačima u izboru NBA Ol-star startera. Navijači će činiti 50 odsto glasova, dok će svi trenutni igrači i medijska komisija činiti po 25 procenata.\nIgrači i mediji takođe će moći da popune jedan glasački listić na kojem će se nalaziti tri krila/centra i dva beka i iz Istočne konferencije i iz Zapadne konferencije.\nNikola Jokić, NBA


MILOVAN JOVANOVIĆ: EU je pala na ispitu\nPREDRAG MARKOVIĆ: Veži konja gde ti gazda kaže 5\t9\nFAMOZNO SVETISLAV BASARA: Konjoljub vs magarac 1\n01.02.2021. 12:00h 31.01.2021. 21:01h\nEvropska unija se sve više suočava sa opravdanom kritikom i negodovanjem javnosti zbog nedovoljne količine nabavljenih vakcina i sporog vakcinisanja protiv kovida 19. Početak vakcinacije krajem prošle godine probudio je optimizam da će se borba sa najvećom pošasti sa kojom se svet suočio još od Drugog svetskog rata uskoro okončati.\nNažalost, euforija je počela da jenjava kada se utvrdilo da Evropska komisija nije na vreme naručila i obezbedila potrebne količine vakcina kompanija „Fajzer/Bajontek“ i „Moderne“. Uz sve to, Evropskoj agenciji za lekove bilo je potrebno neshvatljivo mnogo vremena kako bi dala zeleno svetlo za upotrebu ove dve vakcine. Nasuprot Evropskoj uniji, Izrael, UAE, SAD, Britanija i Japan munjevito su otpočele trku za nabavkom što većeg broja vakcina. Rusku vakcinu „sputnjik V“ i kinesku „Sinofarmovu“ Brisel nije ni uzeo u razmatranje, pre svega iz političkih razloga, ali i zbog pokušaja da se razvije i ojača evropska farmaceutska industrija. Situaciju je dodatno zakomplilovala ogromna potražnja za „Fajzerovom“ i „Moderninom“ (namenjena pre svega za američko tržište) vakcinom, čiji proizvođači ne mogu da proizvedu i isporuče naručene doze u predviđenom roku.\nNeuverljivo zvuči objašnjenje briselskih zvaničnika da nabavka vakcina kasni jer je bio neophodan konsenzus država članica EU da jedino Evropska komisija može biti nadležna za pribavljanje vakcina, a ne svaka zemlja pojedinačno. Navodno, time bi se obezbedio ravnopravni pristup vakcinama i izbegao scenario kao u vreme nabavke i raspodele maski, rukavica i respiratora.\nPrimedbe na račun EU stižu i zbog zastoja sistema Kovaks, koji ima za cilj da siromašnim zemljama omogući brz i pravičan pristup vakcinama. Jednostavno, nema valjanog i logičnog opravdanja za situaciju u koju su dovedeni svi stanovnici Starog kontinenta.\nPo planu Brisela, do kraja leta trebalo je da se vakciniše najmanje 70 odsto stanovnika EU. Kako danas stvari stoje, to će biti teško izvodljivo, s obzirom na to da vakcine koje su odobrene u EU ne stižu u dovoljnim količinama. Do sada je u EU od kovida 19 umrlo vise od 420.000 ljudi i ukoliko se pandemija u najskorije vreme ne stavi pod kontrolu, broj umrlih će biti još veći. Prepuštanje Evropskoj komisiji da obezbedi dovoljne količine vakcina pokazalo se kao iracionalna odluka koja je doživela potpuni krah. U poslednjih petnaest godina troma, nemoćna, bezidejna, nesposobna, korumpirana, kompromitovana, ponižena, podeljena i posvađana birokratija EU po ko zna koji put pala je na ispitu.\nNedavni rezultati Univerziteta Oksford, koje je objavio Fajnenšel tajms, pokazuju da je Srbija trenutno druga zemlja u Evropi, a sedma u svetu po procentu vakcinisanih građana. Taj podatak naveo je brojne medije i političare u EU da zbog ovog velikog uspeha pohvale Srbiju i njenog predsednika.\nMILOVAN JOVANOVIĆ: Nikad bolji odnosi Srbije i Nemačke\nMILOVAN JOVANOVIĆ: Dani odluke! Tramp jeste izgubio, ali trampizam nije. Amerika se suočava s najtežom krizom od II svetskog rata\nMILOVAN JOVANOVIĆ: Enigma Tramp\nANALITIČAR MILOVAN JOVANOVIĆ O BALKANU 2021: Nemačku očekuju izbori, Merkel će nastojati da se završi dijalog Beograda i Prištine\nMilovan JovanovicStavEUMilovan Jovanović\nTAJNA MREŽA! Sprega funkcionera i mafijaša u zaveri protiv predsednika Vučića i njegove porodice! ČITAJTE U KURIRU 35\t77


ŠOUMEN MEKGREGOR Irac pokušao da se obračuna sa Nurmagomedovim van oktagona /VIDEO/\nIrski borac Konor Mekgregor i Rus Habib Nurmagomedov boriće se u noći između subote i nedelje od četiri sata po srednjeevropskom vremenu u Las Vegasu za pojas u lakoj kategoriji u jednoj od najvećih MMA borbi u istoriji tog sporta.\nNa merenju se videlo da među njima vlada netrpeljivost. Mekgregor je udario Rusa, a pokušao je i da ga šutne, pa je obezbeđenje imalo pune ruke posla.\nNa snimku se može videti velika tenzija između dvojice boraca, koja je eskalirala u verbalni okršaj. Da se ne dogodi i fizički obračun Mekgregora i Nurmagomedova sprečili su ljudi koji su prisustvovali konferenciji.\nNema sumnje da će ovaj događaj samo još više motivisati dvojicu boraca pred okršaj u nedelju.


Tegeltija: Služba glavnog revizora napravila veliku štetu Srpskoj\nMinistar finansija Republike Srpske Zoran Tegeltija rekao je da su osnovna opredjeljenja Vlade Srpske pri kreiranju budžeta za narednu godinu bila smanjenje tekućih rashoda i preusmjeravanje dijela sredstava na kapitalne rashode.\nTegeltija je rekao da je godinama opredjeljenje da nema povećanja izdvajanja za lična primanja da bi bili stvoreni uslovi za kapitalna ulaganja.\nNapominjući da je Vlada Srpske spremna da u kratkom vremenskom periodu uputi ovaj dokument u parlamentarnu proceduru, Tegeltija je istakao da će budžet u iznosu od 3,3 milijarde KM omogućiti nesmetano funkcionisanje institucija Republike Srpske.\n"Omogućiće značajne investicije u tri sektora - obrazovanje, zdravstvo i bezbjednost, zatim značajna povećanja izdvajanja za kapitalna ulaganja. Povećaćemo izdvajanja za socijalnu zaštitu za najugroženije kategorije, a to su trenutno nezaposlene porodilje", rekao je Tegeltija za RTRS.\nOn je pojasnio da je materinski dodatak od 405 KM za nezaposlene porodilje novina koja će biti uvedena od 1. januara naredne godine, za koju će biti potrebno oko 16 miliona KM.\n"Međutim, kada zakon u cijelosti bude primjenjivan i svi budu koristili prava koja imaju, kako je definisano zakonom, naša procjena je da će za te namjene na nivou sada rođene djece i nezaposlenih majki biti potrebno između 30 i 32 miliona KM", rekao je Tegeltija.\nGovoreći o liječenju djece u inostranstvu, ministar finansija je podsjetio da će potrebna sredstva biti obezbijeđena putem Fonda solidarnosti, dijelom iz budžeta i određenim procentom od kupljenih automobila za budžetske korisnike, osim automobila za Ministarstvo unutrašnjih poslova i Ministarstvo zdravlja i socijalne zaštite.\nOn je naglasio da u narednoj godini nije realno očekivati smanjenje poreza i doprinosa, jer je u tom smislu Republika Srpska vezana za nivo BiH, ali je podsjetio da je Srpska bila spremna pri definisanju Reformske agende da rastereti sektor rada.\nTegeltija je izrazio spremnost Vlade da razgovara sa poslovnom zajednicom o mjerema koje poslodavci predlažu, te ocijenio da bi bilo dobro da se naredne godine donese zakon kojim bi bilo definisano da se od 2019. godine plaća 50 odsto poreza i doprinosa za žene koje su na trudničkom bolovanju, a da se od 2020. godine to ukine.\nOn je naveo da je u martu evidentirano više od 257.000 zaposlenih, te očekuje da statistika iz septembra taj broj evidentira na 260.000 zaposlenih.\nTegeltija je naveo da su to dobri pokazatelji koji su rezultat mjera koje Vlada sprovodi kroz Akcioni plan zapošljavanja, te podsjetio da je trenutno u Sarajevu blokiran program definisan sa Svjetskom bankom.\n"Za podršku zapošljavanju, prije svega u realnom sektoru, planirali smo da obezbijedimo oko 40 miliona KM. U kom vremenskom periodu će poslovna zajednica biti spremna da povuče sredstva da bi zaposlila određeni broj ljudi kroz refundiranje poreza i doprinosa, ostaje da se vidi. Već samim početkom godine imaćemo na raspolaganju više od 15 miliona KM", naveo je Tegeltija.\nOn je rekao da je realna procjena rasta BDP-a od 3,6 odsto, ali da je stopa rasta od četiri odsto, koja je procijenjena do 2020. godine ona u kojoj je moguće vidjeti konkretne efekte na zaposlenost i povećanje plata.\nTegeltija je naglasio da se zapošljavanjem u privatnom sektoru može obezbijediti stabilan privredni rast.\nPrema njegovim riječima, Republika Srpska je i sa BDP-om od 3,5 odsto uspjela da koriguje penzije, ali nisu stvoreni zakonski uslovi za redovno povećanje.\nNapominjući da su penzije povećane za tri odsto, ministar finansija je dodao da će u narednoj godini biti dodatnih dva osto povećanja.\n"Značajno smo unaprijedili sistem penzijsko-invalidskog osiguranja, što nam je omogućio rast poreskih prihoda, zatim rast doprinosa za PIO i riješili smo se pitanja dugovanja koja su nastala kao potreba isplate penzija koje je stvarao Fond PIO", rekao je Tegeltija.\nOn je rekao da budžetom nisu predviđena veća izdvajanja za boračke kategorije, ali je podsjetio da je još 2012. godine definisano da sredstva za ove namjene neće biti smanjivana, a koja se putem prirodnog odliva ovih kategorija ogledaju na povećanju pojedinačnih naknada.\nTegeltija je naveo da se za borački dodatak izdvaja 56,6 miliona KM, za porodične invalidnine 82,9 miliona KM, za lične invalidnine 70 miliona KM, a za civilne invalidnine 6,5 miliona KM.\nOn je istako i da agrarni budžet ostaje na nivou od 60 miliona KM, ali da će Srpska u narednu godinu ući bez dugovanja prema poljoprivrednim proizvođačima.\nKomentarišući veća izdvajanja za političke partije, resorni ministar je objasnio da je to rezultat zakona kojima se definiše izdvajanje od minimalno 0,2 odsto izvornih prihoda za ove namjene, ali i izdvajanja u izbornoj godini za političke kampanje.\nOn je rekao da će sredstva biti izdvojena za izborne komisije i one opštine koje nemaju sredstva da sprovedu izbore.\nTegeltija je naglasio da Republika Srpska nije prezadužena i da je važno da se javni dug kreće na nivou od oko 40 odsto BDP-a što će biti dovoljno za dalje investiranje i redovno servisiranje.\nOn je naveo da Srpska od 2015. godine ima tendenciju blagog pada ukupnog javnog duga, te da se očekuje da će do kraja godine biti na nivou od 43 odsto.\n"Ukoliko ne bi bilo značajnijih zaduživanja naredne godine, procjena je da bi javni dug mogao da se kreće oko 41 odsto", rekao je Tegeltija.\nPrema njegovim riječima, spoljnotrgovinska razmjena je za devet mjeseci ove godine povećana za više od 15 odsto, od čega izvoz za više od 21 odsto.\n"Ohrabruje da smo dostigli 70 odsto pokrivenost uvoza izvozom i rast izvoza je jedan od najznačajnijih pokretača privrednog rasta. Izvoz je na trećini našeg BDP-a, kada bi dostigli nivo blizu 50 odsto tada bi situacija bila zaista dobra", naglasio je Tegeltija.\nOn je rekao da nije opravdana priča pojedinih načelnika i gradonačelnika koji pripadaju opozicionim partijama da su u neravnopravnom položaju, te je istakao da je Vlada opredijeljena za saradnju sa svim lokalnim zajednicama, jer ima odnos prema građanima, a ne rukovodstvu lokalne zajednice.\nGovoreći o zakonu o akcizama, Tegeltija je rekao da ne očekuje da ovaj zakon bude usvojen jer je na nivou BiH to pitanje previše ispolitizovano i nema političkog kapaciteta, čime se gube sredstva za ulaganje u saobraćajnu infrastrukturu.\nOn je podsjetio da je Srpska ispunila sve uslove predviđene aranžmanom sa Međunarodnim monetarnim fondom /MMF/, ali da ne računa na ta sredstva "iako je pojedinima iz Sarajeva i Srpske bila namjera da na taj način učine štetu Srpskoj".\n"Riješili smo sve iz drugih izvora i nesmetano funkcionišemo i nesmetano ćemo funkcionisati i 2018. godine", poručio je Tegeltija.\nPrema njegovim riječima, nije bilo osnova za povećanje Globalnog fiskalnog okvira BiH, jer bi sredstva bila utrošena za plate i da će okvir ostati kao i do sada - 750 miliona KM.\nOn je rekao da na nivou BiH nema ozbiljne spremnost da se razgovara o pojedinim stavkama na kojima postoji realna osnova za značajno umanjenje.\nTegeltija vjeruje da će uskoro biti završena procedura za izbor glavnog revizora.\nOn je ocijenio da je Glavna služba za reviziju u prethodnom periodu napravila veliku štetu Republici Srpskoj jer je stvorila krivu sliku o stanju u Srpskoj.\n"Sada imamo situaciju da MMF arbitrira, ali još veća šteta je napravljena samoj službi, jer smo došli u situaciju da određeni poslanici traže reviziju Glavne službe za reviziju", rekao je Tegeltija.\nOn je zaključio da revizija neke od međunarodnih institucija ne bi bila dobra jer bi se na taj način rušio dignitet Glavne službe za reviziju, te da se revizija institucija Srpske mora završavati unutar institucija Srpske.\n131 glasova 72%\n52 glasova 28%\nBanjaluka Srbija Milorad Dodik svjetsko prvenstvo u fudbalu migranti Rusija Donald Tramp Željka Cvijanović fudbal David Dragičević migranti u BiH Hrvatska


Ducati spremio šest novih premijera - Moto Berza\nDucati spremio šest novih premijera\nPribližava se ovogodišnje izdanje EICMA sajma, najveći događaj u moto industriji i prilika za proizvođače da predstave nove modele.\nMeđutim, Ducati je odlučio da primeni prošlogodišnji recept i svoju novu liniju otkrije preko onlajn platformi.\nOvogodišnje premijere italijanske kompanije će biti otkrivene kroz šest epizoda. To su:\nEpizoda 1: "Vaše svakodnevno čudo" (30. septembar)\nEpizoda 2. "Vodite računa o svojim korenima" (14. oktobar)\nEpizoda 3: "Zagospodarite planinama" (28. oktobar)\nEpizoda 4: "Novi Fajter u gradu" (11. novembar)\nEpizoda 5: "Evolucija brzine" (25. novembar)\nEpizoda 6: "Sanjajte divlje - DesertX" (9. decembar)\nPoslednja epizoda, kao što se iz njenog imena može zaključiti je predstavljanje DesertX u proizvodnoj formi. Model je kao koncept otkriven na EICMA sajmu 2019.\nEpizode 3 i 4 su nam takođe privukle pažnju zbog svojih ne tako suptilnih naslova. "Zagospodarite planinama" i "Novi Fajter u gradu" se vrlo verovatno odnose na Multistrada V4 Pikes Peak izdanje i nedavno uhvaćeni Streetfighter V2.\nMultistrada V4 Pikes Peak bi mogao da bude poslednji model koji služi kao omaž čuvenoj trci na Pajks Piku, jer su nakon pogibije Karlina Dana, 2019. godine, organizatori otkazali sve moto događaje na njoj.\nS druge strane, Streetfighter V2 bi trebalo da privuče dosta pažnje, jer se očekuje da će imati nižu cenu od V4 varijante.\nSa 155 KS na 10.750 o/min i 104 Nm maksimalnog obrtnog momenta na 9.000 o/min, V2 bi mogao da bude jedan od najsnažnijih nejked modela srednje kategorija na tržištu u nekoliko narednih godina.\nMada, ko zna šta Ducati ima u planu. U svakom slučaju, zapamtite ove datume, jer nas očekuje dosta uzbuđenja.


Novi fiat 500L kao kapućino\n► Novi fiat 500L kao kapućino\n06.03.2012 | 12:05h ► 13:32h Ženeva\nNovi model fijata, 500 L, koji će se proizvoditi u Kragujevcu predstavljen je danas na Međunarodnom sajmu automobila u Ženevi. Šef Fiat brenda Olivije Fransoa je razliku između novog modela 500L i ranijeg modela 500 opisao kao razliku između kapućina i espresa.\n"U espresu čovek uživa sam, a uživanje u kapućinu deli sa ljudima koje voli", rekao je predstavnik "Fiata" ističući da ovaj model ima kombinovane osobine gradskog automobila i malog sportskog terenca (SUV-a)" i da je reč o vozilu koje karakterišu praktičnost i korisnost.\nPredstavljanju fiata 500L su prisustvovali predsednik Srbije Boris Tadić, predstavncia Fijata i brojne zvanice.\nTadić je rekao da je promovisan ne samo novi model "fijata", već i Srbija.\nNakon predstavljanja "fijata 500L" Tadić je, zajedno sa generalnim direktorom kompanije Fijat-Krajsler Serđom Markionijem ušao u automobil, a potom ispred automobila pozirao fotoreproterima.\nOn je rekao da je Srbija novi-stari proizvođač automobila na svetskoj mapi.\n"Na neki način se vraćamo, ne samo 'fići', vraćamo se i projektu 'jugo Amerika'", rekao je Tadić i istakao da će novi 'fijat 500L' biti izvožen i u SAD.\nTadić je rekao da je "ovim ispunjeno obećanje građanima koji sada mogu imati više poverenja u svoju zemlju" dodajući da su građani "najzaslužniji za ovaj projekat". Dodao je da proizvodnja "fijata" za Srbiju "znači veoma mnogo" i da se prvi efekti te proizvodnje mogu očekivati početkom sledeće godine.\n"To je 1,5 milijardi evra bruto društvenog proizvoda više, a to je 1,5 milijardi evra više u izvoz, a izvoz je najveća slabost srpske ekonomije", rekao je Tadić i dodao da će Fijat pomoći finansijama zemlje i stabilizaciji privrede.\nPredsednik Srbije rekao je da je "fijat 500L" najbolji proizvod koji se danas radi u Srbiji i dodao da će "sasvim sigurno doprineti izlasku iz krize", ali i da treba razvijati i druge grane privrede.\n"Kada bismo imali 10 ovakvih proizvodnji, Srbija bi bila potpuno drugačija zemlja. I zbog toga nastavljamo", rekao je predsednik Srbije i dodao da se u Ženevi razgovara i s drugim proizvođačima.\nTadić je rekao da je s direktorom Fijat-Krajslera Serđom Markinoneom razgovarao o krizi i dodao da se početkom sledeće godine može očekivati poboljšanje ekonomije u svetu a samim tim i u Srbiji.\n"Građani koji su dobili radna mesta u Fijatu, treba da ih čuvaju svojom proizvodnjom i svojom vrednoćom", dodao je.\nOn je ocenio da je "fijat 500L", cenom od 16.000 evra, skup za srpske prilike, ali i podvukao da on nije namenjen srpskom tržištu, već izvozu, koji je kako je ocenio, najveća slabost srpske privrede već tri decenije.\nFijat najavljuje da će "500L" biti pravljen s benzinskim ekonomičnim dvocilindričnim motorom "tviner" (TwinAir) od 0,9 litara, benzinskim motorom od 1,4 litara i "multidžet" (MultiJet) dizel motorom od 1,3 litara.\nNovi automobil iz Kragujevca biće opremljen aplikacijom "ekodrajv" (eco:Drive) koja će vozačima pomagati savetima kako da smanje potrošnju goriva i emisiju štetnih gasova, a postojaće i takozvana "lajv" verzija ovog programa koji će poput ličnog trenera analizirati stil vožnje u realnom vremenu.\nVozačima će na raspolaganju biti i aplikacija "moj auto" (my:Car) koji će moći da dijagnostifikuje, snimi i proveri istoriju automobila, kao i stanje i nivo održavanja.\nSedišta mogu da se podese na osam načina, a unutrašnjost je opremljena pregradama za predmete iz svakodnevne upotrebe poput mobilnih telefona, flašica i kišobrana.\n"Fijat 500L" imaće i mali računar s tač-skrin ekranom od pet inča, kojim će se moći upravljati kontrolama na volanu, ali i sistemom s prepoznavanjem glasova. Preko tog računara biće dostupne društvene mreže, kanali za vesti i drugi internet sadržaji.\nAuto je osmišljen je s ciljem da ima dobru spoljnu vidljivost, veliku količinu svetlosti u unutrašnjosti i preglednost tokom vožnje. Kupci će moći da biraju više od 30 nijansi boje u kombinaciji s belim, sivim i crnim točkovima.\nFransoa je predstavio i druge modele Fijata - "500", "500 Amerika", "500 Guči", "frimont", "pandu", "punto" i "bravo".\nErdogan: Turska bila prisiljena da vojno interveniše u Siriji zbog nedovoljne pomoći izbeglicama\nTurska je bila "prisiljena" da vojno interveniše u Siriji zbog nedovoljne međunarodne pomoći sirijskim izbeglicama, izjavio je danas turski predsednik Redžep Tajip Erdogan.\nZakon o načinu obračuna poreza na upotrebu automobila, poznatiji kao porez na luksuz, donet 2009. kao odgovor na svetsku ekonomsku krizu, kako bi se napunila državna kasa, danas je izgubio...


Akcija darivanja krvi povodom Dana policije - FILTER\nAkcija darivanja krvi povodom Dana policije\nČetrdesetak pripadnika Policijske uprave Istočno Sarajevo darovaće krv u Bolnici “Srbija” tokom četvorodnevne akcije povodom obilježavanja 4. aprila – Dana policije Republike Srpske.\nZamjenik načelnika Policijske uprave Istočno Sarajevo Igor Kušić rekao je novinarima da pripadnici Uprave na ovaj način iskazuju visok stepen profesionalnosti i humanosti, zbog čega će dragocjenu tečnost dobiti oni kojima je zaista potrebna.\n“U okviru obilježavanja 30 godina postojanja Ministarstva unutrašnjih poslova /MUP/ Republike Srpske, pripadnici Policijske uprave Istočno Sarajevo sprovešće niz aktivnosti. Biće položeni vijenci na sva spomen-obilježja pripadnicima MUP-a Srpske, organizovaćemo prijem za porodice poginulih pripadnika MUP-a, dane otvorenih vrata i drugo”, napomenuo je Kušić.\nLjekar u Zavodu za transfuzijsku medicinu Republike Srpske Slađana Marjanović rekla je da je danas počela akcija dobrovoljnog davanja krvi pripadnika Policijske uprave Istočno Sarajevo, koji to redovno čine, na čemu im je zahvalila.\nOna je naglasila da je trenutno stanje sa zalihama krvi zadovoljavajuće i da uspijevaju da isprate potrebe Bolnice “Srbija” u Istočnom Sarajevu, ali se uvijek trude da ima što više davalaca i da animiraju mlade da daju krv.\n“Krvi nikad nije dosta i nikada se ne zna kakve će biti potrebe za ovom dragocjenom tečnošću”, istakla je Marjanovićeva.\nTags: darivanje krvi Igor Kušić policija Policijska uprava Istočno Sarajevo Slađana Marjanović\nPrethodna Premijerno izvedena predstava “Smrt i Bojana”\nSledeća Usvojen Nacrt strategije razvoja opštine Istočno Novo Sarajevo


Raspisan referendum o promeni Ustava Srbije | EurActiv Serbia\nPredsednik Skupštine Srbije Ivica Dačić raspisao je referendum o promeni Ustava Srbije, koji će biti održan 16. januara 2022. godine. Na referendumu građani će se izjasniti o pitanju: "Da li ste za potvrđivanje Akta o promeni Ustava Republike Srbije?"\nReferendum će biti održan po izmenjenom Zakonu o referendumu i narodnoj inicijativi, usvojenom 25. novembra. Glavna novina je ukidanje obaveznog cenzusa za izlazak potrebnog broja glasača kao uslova za uspeh referenduma.\nPredložene promene Ustava odnose se na deo o pravosuđu, a ministarka pravde Maja Popović rekla je tokom skupštinske rasprave da je njihov cilj "povećanje pravne sigurnosti građana" jer im samo nezavisno sudstvo i samostalno javno tužilaštvo garantuju zaštitu prava u sudskim postupcima.\n"Reforme u oblasti pravosuđa su i uslov za dalju reformu pravnog sistema i najznačajnija reforma u oblasti vladavine prava koja predstavlja osnovnu vrednost svakog demokratskog društva i jedan je od prioriteta EU", rekla je Popović.\nU raspravi koja je usledila poslanici su izrazili "nepodeljenu podršku" predlogu Akta o promeni Ustava, a jedina kritika čula se od poslanice iz Stranke demokratske akcije Sandžaka (SDA) Selme Kučević.\nKučević je ukazala na kritike stručne javnosti koja nije učestvovala u izradi ustavnih amandmana, da će i pored predloženih promena pravosuđe ostati u podređenom položaju u odnosu na vlast.\n"Propustilo se definisanje sadržine sudske vlasti, izostavljene su bitne garancije kao što je sudski budžet i plate koje odgovaraju dostojanstvu sudija i težini funkcije koju obnašaju" rekla je Kučević. Ona je dodala da parcijalne izmene ustava neće doprineti bržem približavanju Srbije EU.\nMinistarka pravde je poslanicu Kučević optužila da iznosi neistine i rekla da je stručna javnost bila uključena u donošenja odluka i da je na promenama "čestitao predsednik Venecijanske komisije" Saveta Evrope.\nVenecijanska komisija, telo stručnjaka za ustavno pravo Saveta Evrope, ocenila je 24. novembra da je u revidiranom predlogu amandmana na Ustav Srbije ispunjena većina njenih prethodnih ključnih preporuka, ali je istakla da je potrebno smanjiti rizike od politizacije Visokog saveta sudstva i Visokog saveta tužilaštva.\nKomisija je, međutim, istakla da preporuka koja se odnosi na mehanizam protiv deblokade za izbor članova Visokog saveta sudstva nije uvažena, a da je ona koja se odnosi na sastav Visokog saveta tužilaštva samo delimično primenjena.\n"Iako rešenja predložena u revidiranom predlogu amandmana u vezi sa ove dve preporuke nisu u suprotnosti sa međunarodnim standardima kao takvima, Komisija želi da još jednom insistira na potrebi da se smanji rizik od politizacije dva Saveta", saopštio je Savet Evrope.\n"Komisija ponavlja važnost inkluzivnih konsultacija sa opozicijom, zainteresovanim stranama i civilnim društvom, kao i transparentnosti, posebno s obzirom na ustavni referendum koji će morati da bude organizovan i kome treba da prethodi objektivna kampanja informisanja javnosti i odgovarajuće izveštavanje javnih i privatnih medija", naveo je u saopštenju Savet Evrope.\nPojedine nevladine organizacije ocenile su da predložene izmene Ustava neće onemogućiti uticaj politike na pravosuđe.\nDirektorka Komiteta pravnika za ljudska prava (YUCOM) Katarina Golubović ocenila je da će te izmene doneti određena unapređenja kada je reč o sudstvu, ali da ostaje problem što će u Tužilačkom savetu sedeti politički izabrane ličnosti.\nOna je dodala da će članovi tog tela će biti i "istaknuti pravnici", koje takođe bira parlament, čime će "imati većinu pri odlučivanju.\nProfesorka ustavnog prava Univerziteta Union, članica Centra za pravosudna istraživanja (CEPRIS) Violeta Beširević takođe je ocenila da predviđene promene Ustava ne otklanjaju uticaj politike na pravosuđe jer iako se neki postojeći kanali za to uklanjaju, kao što je prvi izbor sudija u Skupštini Srbije, otvaraju se novi.\n"Država se neće odreći uticaja na rad tužilaštva koje u ovim izmenama nije zamišljeno kao samostalno i nezavisno, bez čega nema ni nezavisnih sudova. Jer, u našem sistemu, tužilaštvo odlučuje o istrazi i da li će biti pokrenuta", naglasila je Beširević, napominjući da parlament treba da odražava politički pluralizam u društvu, ali da to u Srbiji očito nije tako.


GE: Napeto između Tačija i Haradinaja\nTanjug 14. februara 2019. 14:07\nPRIŠTINA – Lideri privremenih prištinskih institucija okupili su se jutros na sastanku na kojem su se saglasili sa predlogom platforme za nastavak dijaloga sa Beogradom, a prištinska GazetaExpres piše da je on održan u atmosferi zategnutih odnosa predsednika Hašima Tačija i premijera Ramuša Haradinaja.\nPozivajući se na svoje izvore, portal piše da je sastanak, koji je održan u kabinetu predsednika parlmenta Kadri Veseljija, protekao u veoma napetoj atmoseri između Tačija i Haradinaja zbog izjava koje je kosovski predsednik izneo u sinoćnjem intervjuu za RTK.\nPodseća se da je Tači u tom intervjuu pitao Haradinaja da li je svestan da je vladina odluka o nametanju povećanih tarifa na robu iz Srbije i BiH zapravo „politički incident“.\nTači je, navodi se, takođe pominjai i smenu Haradinaja zbog toga što je ta vladina odluka nanela veliku štetu odnosima Prištine i SAD.\nA tu je, dođe se, i neslaganje Haradinaja sa Tačijevom idejom korekcije granice.\nZamerajući Tačiju na tim izjavama, Haradinaj je nakon današnjeg sastanka novinarima rekao da „niko nije glasnogovornik Amerike“.\n„Ni predsednik ni bilo ko nije američki glasnogovornik. Oni znaju šta mi hoćemo i tražimo“, rekao je Haradinaj, koji je uprkos insistiranju SAD pod pretnjom uvođenja sankcija Prištini, ako takse ne budu hitno suspendovane, i dalje čvrsto stoji na stanovištu da ta mera ostaj sve dok Srbija ne prizna kosovsku nezavisnost i omogući njegovo članstvo u UN.\nPrištinski Zeri objavio je ranije danas da su uskraćivanje američke vize Haradinaju i otkazivanje posete komandanta Nacionalne grde Ajova Timoti Ora prvi signali SAD na sankcionisanju odluka Prištine, kao i da bi te sankcije mogle biti proširene.\nTači, međutim, tvrdi da nema sukoba između njega i Haradinaja zbog taksi nametnutih na proizvode iz Srbije.\nOn smatra da koalicioni partneri treba samo da sagledaju aktuelnu situaciju imajući u vidu da je, kako je rekao, budućnost Kosova usko povezna sa SAD.\n„Šta možete biti kada ne poštujete savet partnera“, zapitao je Tači i dodao da to poštovanje mora biti obostrano.\nPonovio je stav da takse na zahtev SAD treba da budu privremeno suspendovane.\nUpozorio je na moguće sankcije SAD i EU protiv Prištine, ne iskjučujući mogućnost ni uskracivanje vizne liberalizacije za građane Kosova, ako take na robu iz Srbije ostanu.\nTači je rekao da eventualne sankcije SAD i u EU mogu da se pretpostave, odnosno da vizne liberalizacije neće biti, ali da građani Kosova to ne zaslužuju.\nMada, kako je rekao, on ne želi da dramatizuje situaciju.


Istraživanje: Bezbedno je istovremeno primiti vakcinu protiv kovida i gripa | Novosadski informativni portal 021\nStudija, koju je vodio Univerzitet u Bristolu, pokazala je da su prijavljeni neželjeni efekti obično bili blagi do umereni, u testiranju koje je sprovedeno sa tri vakcine protiv gripa i vakcinom protiv kovida koju proizvode Fajzer ili Astrazeneka, prenosi Rojters.\nIstraživanje je obuhvatilo 679 volontera na 12 lokacija širom Engleske i Velsa, a objavljeno je kao radna verzija rada, koji će biti objavljen u časopisu "Lanset".\nBritanija i druge zemlje severne hemisfere spremaju se za tešku zimu i mogućnost povećanja broja slučajeva gripa s obzirom na to da su ublažena ograničenja koja se odnose na distanciranje zbog kovida.\nTreće doze vakcine protiv kovida u Britaniji trenutno dobijaju starije i osetljive osobe kao i zdravstveni radnici, dok je vlada premijera Borisa Džonsona takođe najavila najveći program vakcinacije protiv gripa u istoriji u toku ove godine.\nSlovenija prekinula korišćenje vakcine "Džonson i Džonson" nakon smrti devojke\n01.10.2021\t• 09:45\nMa samo butaj, pa ko prezivi pricace!


Inicijativa u Belgiji: Mesec dana bez alkohola | EurActiv Srbija\nInicijativa u Belgiji: Mesec dana bez alkohola\nObjavljeno : 06.12.2017.\t Tweet\nU Belgiji je pokrenuta kampanja kojom se građani pozivaju na odricanje od alkohola tokom celog februara. To je već tradicionalna kampanja a oni koji su u njoj ranije učestvovali smanjili su broj alkoholnih pića na osam sa deset ili više nedeljno.\nInicijativu "Tournée Minérale", koju su pokrenuli Fond za borbu protiv raka i stručni centar VAD za alkohol i drogu, podržali su i pojedini restorani koji nude specijalne bezalkoholne koktele, navodi portal xpats.com.\nIstraživanje koje je sproveo Univerzitet u Gentu pokazalo je da su osobe koje su učestvovale u kampanji u februaru konzumirale manje alkohola tokom ostatka godine.\nUčesnici su kazali da su "definitivno manje pili" nakon što su se mesec dana odrekli alkohola.\nVAD ocenjuje da su ljudi primetili prednosti smanjenog konzumiranja alkoholnih pića.\n"Kažu da piju iz navike, bez razmišljanja, kao na primer kada gledaju televiziju ili kuvaju. Tokom kampanje morali su da preispitaju te navike i razmisle o upotrebi alkohola", rečeno je iz stručnog centra VAD.\nAkcija će biti održana u februaru 2018. godine i do sada se prijavilo gotovo 2.500 ljudi.\n: Baleari traže od EU da zabrani piće na letovima\n: Srbija uvodi geografsko poreklo rakije\n: Mamurluk posle praznika košta EU 155 milijardi evra


Kecmanovićev uspeh karijere, Japanac izdržao samo set! - Sportska centrala\nNaslovna Tenis Kecmanovićev uspeh karijere, Japanac izdržao samo set!\n13 mar 2019. 20:07\nMiomir Kecmanović – Jošihiro Nišioka 1:0 (6:4, predaja )\nPlasmanom u četvrtfinale Mastersa u Indijan Velsu, Miomir Kecmanović je ostvario najbolji rezultat u svojoj seniorkoj karijeri. Iako je poražen u kvalifikacijama, mladi Srbin je dobio priliku kao “laki luzer“, da u glavnom žrebu zameni Kevina Andersona, i to je na maksimalni način iskoristio, pronašavši mesto među osmoricom najboljih, a možda ni tu nije kraj.\nKecmanović je eliminisao Japanca Jošihitu Nišioku, tako što mu je rival predao meč nakon završenog prvog seta, pošto je velike probleme imao još od sredine tog dela igre. Pokušao je da igra, ali je na kraju morao da preda.\nOd trećeg gema Kecmanović je pritiskao servis Japanca, tada je imao prvu brejk loptu, koju nije iskoristio, dok je on sigurno dobijao svoje servis gemove, nedozvolivši Nišioki nijedan poen. Kod rezultat 3:2 za japanskog tenisera, Nišioka se požalio na određene probleme, ukazana mu je lekarska pomoć, tačnije masaža, a da nešto nije u redu, brzo se pokazalo na semaforu.\nMladi srpski teniser dobio je dva uzastopna gema sa nulom i prešao u vođstvo. Znake života Nišioka je pokazao u osmom gemu, uzeo je prve poene na servis srpskog igrača, a zatim uzvratio i ribrejkom, mada je Kecmanović imao gem loptu za 5:3.\nIzuzetno važan deveti gem pripao je Kecmanoviću, koji je tek iz trećeg puta realizovao brejk loptu, a problemi Nišioke samo su se pojačali posle ovog maratanoskog gema. Ipak, radi se o japancu, a oni ne odustaju tako lako, pa je Kecmanović servirao za prvi set.\nMučno je bilo gledati Nišioku kako statira na terenu, dok trpi velike bolove, a nakon četiri servisa, srpski teniser je poveo sa 1:0 posle 47 minuta igre.\nNišioka je pokušao da servira u drugom setu, ali mu nije uspevalo, pa je morao da “baci peškir“ i čestita srpskom igraču na prolasku u narednu rundu, gde će ga čekati bolji iz duela Raonić- Štruf.\nATP Ženeva: Kecmanović uspešan, Miladinović poražen\nKecmanović osvojio samo tri gema u finalu kvalifikacija u Rimu\nNišta od srpskog finala u Budimpešti\nPoraz Kecmanovića u Minhenu\nKecmanović nemoćan protiv Australijanca\nATP Budimpešta: Silovit finiš Kecmanovića za plasman u glavni žreb


Zbog radova do 14. oktobra, svakog dana od 9.30 do 14.30, biće ZATVARAN DEO PANČEVCA\nZbog izvođenja radova na sanaciji ograde na Pančevačkom mostu, od danas do 14. oktobra u prepodnevnim satima, biće delimično zatvorena ova saobraćajnica.\nKako je saopštilo JP "Putevi Srbije", od danas do 14. oktobra, u periodu od 9.30 do 14.30 radnici "Putevi Srbije" će izvoditi radove na sanaciji oštećenja mostovske ograde, u smeru Beograd - Pančevo, u desnoj saobraćajnoj traci.\nSaobraćaj će se odvijati levom slobodnom saobraćajnom trakom. Radovi će biti obezbeđeni adekvatnom saobraćajnom opremom i signalizacijom.\nPodsećanja radi, Pančevački most bio je zatvoren i od 30. septembra do 7. oktobra, zbog radova na popravci dilatacionih spojica. Tada je most zatvaran od 18.00 do 6.00 sati.\nZatvorena za saobraćaj\nHITNI RADOVI NA PANČEVCU Od 10.00 do 13.00 biće ZATVORENA jedna traka u smeru ka Pančevu


Letnje radno vreme objekata\nOdlukom o utvrdjivanju radnog vremena Odeljenje za urbanizam, komunalnu delatnost , gradjevinarstvo I isnpekcijske poslove, ugosdtiteljski objekti za pružanje usluga ishrane I pića u periodu od 1.juna do 15.septembra mogu raditi radnim danima od 8 do jedan sat posle ponoći,a petkom I subotom od 8 do 2 sata posle ponoći. Muzika na terasama I baštama […]\nU subotu,12. jula biće održano Otvoreno prvenstvo Pirota , zeleni nivo u tenisu za decu do 10 godina.Očekuju se takmičari iz regiona ,a prijavljivanje je do subote u 9 sati. Ovo takmičenje je u kalendaru Teniskog saveza istočne Srbije , a organizuje ga Teniski klub Pirot. Share This:\nRedovna skupština KK “Pirot”\nU četvrtak 10.jula u čitaonici Narodne biblioteke biće održana Skupština KK,,Pirot,,.Na redovnoj skupštini biće reči o radu kluba u prethodnom periodu,a biće predstavljen I novi trener Mihajlo Mitić koji će voditi klub u narednoj sezoni. Skupština počinje u 19 časova. Share This:\nIzborna skupština FK ” Radnički”\nIzborna skupština FK”Radnički” biće održana u petak u čitaonici Narodne biblioteke sa početkom u 19:30. Na skupštini bi trebao da bude izabran predsednik I novi Upravni odbor. U ponedeljak 14.jula prvi tim ,,belih,, po9činje pripreme za novu sezonu. Share This:\nPreporuke čitalaca za godišnji odmor – VIDEO\nU Narodnoj biblioteci u toku je kreativna akcija “Preporuke čitalaca za godišnji odmor”. Share This:\nMankala u Muzeju Ponišavlja – VIDEO\nU okviru Pirotskog leta u dvorištu Muzeja Ponišavlja 17. I 18. jula biće predstavljena izložba “Mankala- misaona igra”. U toku dva dana biće organizovana predavanja o mankali, učenje mankale I organizovane radionice za odrasle I decu stariju od 6 godina, na kojima će se mankala igrati. Inače ovo je jedna od najstarijih društvenih igara misaonog […]\nUroš Jović šampion i vicešampion – VIDEO\nUroš Jović šampion i vicešampion – VIDEO Share This:\nMankala -misaona igra\nU okviru Pirotskog leta piroćancima će u dvorištu muzeja Ponišavlja 17. I 18. jula biti predstavljena Mankala- misaona igra. U toku dva dana biće organizovana predavanja o mankali, učenje mankale I organizovane radionice za odrasle I decu stariju od 6 godina, na kojima će se mankala igrati. Inače ovo je jedna od najstarijih društvenih igara […]\nJavno nadmetanje za davanje u zakup poljoprivrednog zemljišta\nSituacija u AHA Muri Prvi maj tema sastanka pet ministara\nRešavanje problema u AHA Muri Prvi maj juče je bila tema sastanka pet ministara u Beogradu. Kako je za Pi kanal izjavio Slaviša Svilarov, finansijski direktor AHA Mure na sastanku je zaključeno da bankarska garancija neće biti aktivirana i da će biti oformirmljena radna grupa pravnika, koji će ispitati i proveriti varijante rešenja koja su predložena i eventualno stupiti u pregovore sa stečajnim upravnikom. Share This:\nPage 1,599 of 1,689« First«...102030...1,5971,5981,5991,6001,601...1,6101,6201,630...»Last »


"Stojković asistira", napisao je Marko na Instagramu pored slike na kojoj Piksi igra ključnu ulogu u postizanju prvog gola ekipe Fife, čiji je bio kapiten.\nPodrška za oca: objava Marka Stojkovića na Instagramu\nUtakmica na kojoj smo videli zvučna sporstka imena, evocirala je brojne uspomene ljuitelja fudbala. A naš legendarni fudbaler i trener Guangdžoua dobio je još jednu priliku da pokaže šta zna na terenu, i to 17 godina nakon što se oprostio od fubalske karijere i dresa Nagoje.\nStojković junior bio je mali dok je njegov otac nizao sportske uspehe, a brojni Piksijevi podvizi desili su se i pre Markovog rođenja.\nMarko Stojković sa Zinedinom Zidanom\nImao je sada šansu da se i uživo uveri u sportsko umeće oca, a utakmicu je iskoristio i kako bi se fotografisao sa ništa manje legendarnim Zinedinom Zidanom koji je pre nekoliko nedelja odlukom da napusti trenersku poziciju u Real Madridu iznenadio obožavaoce širom sveta, a koji je u Rusiji predvodio Francuze.\nKako je tada saopštio Zidan, učinio je to jer je shvatio da više ne može da da svoj maksimum, a ne pristaje ni na šta manje od najboljeg. Sliku sa asom objavio je na Instagramu i na njoj će mu mnogi zavideti.\nUtakmica je završena rezultatom 3:2, ali je važnije od brojki bio vrhunski sportski doživljaj koji su fudbalski asovi priredili na terenu.


POMERA GRANICE U NBA Lebron oborio još dva rekorda\nKošarkaši Klivlenda doživeli su poraz pred svojim navijačima od Indijane sa 80:98, u prvom meču četvrtfinala plej-ofa Istočne konferencije NBA lige, a Lebron Džejms je, uprkos neuspehu, uspeo da obori još dva rekorda.\nNajbolji igrač Kavalirsa je najpre došao do broja od 1.500 asistencija u doigravanju najkvalitetnije lige na svetu i tako se našao na trećem mestu svih vremena.\nSada su ispred njega samo Džon Stokton sa 1.839, kao i Medžik Džonson sa 2.346 uspešnih dodavanja. Ipak, teško je očekivati da će Džejms uspeti da ih prestigne do kraja karijere.\nLebron je takođe prestigao i legendarnog Majkla Džordana po broju postignutih poena u plej-ofu i sada je u tom segmentu ispred njega samo Karim Abdul-Džabar.\nKLIVLEND UZVRATIO UDARAC Kada se Lebron razgoropadi, onda rivali nemaju nikakve šanse za trijumf\nSakramento Kingsi su u Nemanji Bjelici imali sasvim solidnog igrača na NBA meču sa Vašingtonom. Bogdan Bogdanović je izazvao totalno drugačije reakcije.


Nastavak razmjene dobrih iskustava da bi se smanjila nezaposlenost\n27/05/2022 | 15:58 ⇒ 19:11 | Autor: SRNA\nZavod za zapošljavanje Republike Srpske i Nacionalna služba za zapošljavanje Srbije nastaviće da razmjenjuju dobra iskustva kako bi se smanjio broj nezaposlenih, poručili su direktori ovih institucija Miroslav Vujičić i Zoran Martinović nakon sastanka sa gradonačelnikom Istočnog Sarajeva Ljubišom Ćosićem.\nSastanak Vujičića, Martinovića i Ćosića (Foto:gradistocnosarajevo.net)\nVujičić je rekao da će u sklopu razmjene iskustava pokušati da primijene model u narednoj godini koji Srbija primjenjuje za finansiranje projekata zapošljavanja, odnosno objedinjavanja sredstava koja izdvaja Vlada Republike Srpske preko Zavoda i opštine i gradovi.\n- Radili smo pilot projekat sa četiri opštine i taj projekat je dao efekat, a suština je u povećanju sredstava, jer kada Zavod udruži sredstva sa sredstvima lokalnim zajednicama, potencijalni korisnik ima veća sredstva - rekao je Vujičić i naveo da je taj pilot-projekat realizovan u Trebinju, Bijeljini, Doboju i Prijedoru.\nOn je dodao da će pokušati u narednom periodu da primijene taj model finansiranja s ciljem smanjenja nezaposlenosti.\nOsvrćući se na navode da su prilikom zapošljavanja pripravnika da zapošljavani pripravnici u opštinama "čiji su načelnici iz SNSD-a", Vujičić je rekao da ti navodi nisu tačni.\n- U opštini, u Ljubinju je načelnik iz SDS-a i svi projekti koji su aplicirani iz ove opštine su prošli - rekao je Vujičić i istakao da je ista praksa primijenjena u svim opštinama, ali da se ne mogu porediti Bijeljina i Rogatica.\nOn je napomenuo da je" Bijeljina moćniji grad i logično je da se više sredstava obezbijedi za opštine na istoku Republike Srpske koje su finansijski slabije".\nMartinović je naglasio da ih je gradonačelnik Istočnog Sarajeva upoznao o planovima koje imaju u svrhu ubrzanog razvoja Istočnog Sarajeva i njegovih opština, te da su željeli da mu približe iskustva koja Srbija i Nacionalna služba za zapošljavanje ima sa lokalnim samoupravama na teritoriji Srbije.\nOn je naveo da svake godine imaju javni poziv lokalnim samoupravama za sufinansiranje lokalnih akcionih planova i da imaju dobru praksu i iskustvo sa učešćem lokalnih samouprava u finansiranju aktivne politike zapošljavanja, te u podršci i poslodavcima i nezaposlenim licima.\n- Budžet koji lokalne samouprave u Srbiji izdvoje za finansiranje politike zapošljavanja na godišnjem nivou iznosi do osam miliona evra što je svakako jedan veliki podsticaj onome što Vlada Srbije čini u pogledu obezbjeđivanja subvencija poslodavcima i nezaposlenim licima - istakao je Martinović.\nOn je napomenuo da se time obezbjeđuje mnogo veći obuhvat i slivanje većeg dijela sredstava u one lokalne samouprave koje politiku zapošljavanja tretiraju kao svoj prioritet što doprinosi lokalnom razvoju.\nNavedeno je da sa Zavod za zapošljavanje Republike Srpske imaju dobru saradnju na savim poljima i da će nastaviti širiti dobre prakse i prenositi jedni drugima ono što je dobro na teritorijama Republike Srpske i Srbije kako bi se održali pozitivni trendovi na tržištu rada.\nĆosić je rekao nakon sastanka da gradska uprava nema direktnu i isključivu nadležnost u oblasti zapošljavanja i da su ovaj susret iskoristili da Martinovića upoznaju sa Istočnim Sarajevom i načinom života u ovom gradu.\n- Razmijenili smo i dobre prakse koje njihova Nacionalna služba za zapošljavanje Srbije sprovodi da pokušamo napraviti vezu sa lokalnim zajednicama kao što to oni čined u Srbiji uvažavajući sve ono što radi naš Zavod za zapošljavanje - rekao je Ćosić.\nOn je podsjetio da je juče u Istočnoj Ilidži potpisan ugovor sa značajnim brojem poslodavaca koje je potpisao Zavod za zapošljavanje Republike Srpske.\n- Treba reći da je 1,8 miliona maraka usmjereno u samozapošljavanje ili zapošljavanje kroz poslodavaca u opštinama Istočno Novo Sarajevo i Istočna Ilidža - napomenuo je Ćosić i dodao da će u gradu Istočno Sarajevo taj iznos biti veći od tri miliona maraka.\nĆosić je naveo da ih je Martinović upoznao o modelu zapošljavanja u Srbiji i da će kao predsjednik Saveza opština i gradova Republike Srpske i gradonačelnika Istočnog Sarajeva svoje kolege obavijestiti o toj direktnoj vezi između lokalnih zajednica i njihove Nacionalne službe za zapošljavanje i da će taj model primijeniti u Republici Srpskoj.


Zoran Rakić - Istinomer\nDatum rodjenja: 30. 11. 1961.\nRođen je 1962. godine u Leskovcu.\nBio je dugogodišnji novinar Televizije Leskovac, dopisnik Slobodne Evrope, B92 i mnogobrojnih nezavisnih listova u vreme režima Slobodana Miloševića.\nNakon 5. oktobra, kao član Demokratske stranke, postavljen je za direktora tada opštinske Televizije Leskovac. Kasnije prelazi u stranku G17 plus i, kao njen kadar, 2009. godine postaje direktor leskovačkog Narodnog pozorišta. Zbog neisplaćenih šest i po plata, dvanaestoro glumaca i jedan reditelj tužili su pozorište februara 2011. uz zahtev da im se nadoknadi više od sedam miliona dinara.\nU septembru 2013. godine Rakić je podneo ostavku na mesto direktora Narodnog pozorišta, a grad Leskovac je na to mesto postavio Stanislava Grujića.


KUD Simonida (Foto RTV Puls)\nPredsednik KUD “Simonida” Zoran Stanković rekao je da je ovo prvi put u poslednjih 30 godina da neko društvo iz Kosovskog Pomoravlja ima celovečernji koncert u Beogradu.\n“Predano se spremamo, uključene su sve sekcije društva. Nadamo se da ćemo uspeti da delić kulturne baštine Srba iz Kosovskog Pomoravlja verodostojno predstavimo publici u Beogradu”, kaže za RTV Puls Stanković.\nČuvari tradicije iz Kosovkog Pomoravlja na ovaj koncert odlaze u okviru projekta koji realizuje “Udruženje žena sa Kosova i Metohije Beograd”, koje ovim pozivom ukazuje na značaj i poštovanje tradicije.\nCilj projekta je povezivanje sa zavičajem i predstavljanje kulturnog stvaralaštva srpskog naroda koji živi po enklavama na Kosovu i Metohiji.\nLjubitelji folklornog stvaralaštva u koncert će moći da uživaju večeras od 19 časova.


Za učenike sa sjevera organizovano savjetovanje o korupciji u obrazovanju\nCILJ PODIZANJE SVIJESTI KOD MLADIH\nU okviru pristupnih pregovora sa Evropskom Unijom u okviru poglavlja 23 i 24, Crna Gora je u obavezi da sprovede određene aktivnosti u oblasti korupcije u obrazovanju\nPredavanje o korupciji, Foto: Obrad Pješivac\n03.10.2018. 17:16h Ažurirano: 13.01.2019. 05:26h\nZa učenike i nastavnike iz Pljevalja, Plužina, Šavnika i Žabljaka, juče je na Žabljaku organizovano savjetovanje o korupciji u obrazovanju i prezentacija rezultata istraživanja u kome su učenici završnih razreda osnovnih i srednjih škola odgovarali na pitanja koliko je korupcija prisutna u obrazovanu, u kojim situacijama se javlja i šta treba uraditi da korupcije bude što manje.\nU okviru pristupnih pregovora sa Evropskom Unijom u okviru poglavlja 23 i 24, Crna Gora je u obavezi da sprovede određene aktivnosti u oblasti korupcije u obrazovanju.\nCilj ovog savjetovanja je da podignemo svijest o korupciji u obrazovanju, jačanju prevencije i jačanju stavova učenika da se treba boriti protiv korupcije, kaže Rade Novović načelnik odsjeka za istraživanje i razvoj obrazovnog sistema u Zavodu za školstvo Crne Gore\n"Prvi dio projekta obuhvatio je istraživanje u kome su učenici završnih razreda osnovnih i srednjih škola odgovarali na pitanja koliko je korupcija prisutna u obrazovanju, u kojim situacijama se javlja i šta treba uraditi da korupcije bude što manje . Rezultati istraživanja su pokazali da korupcije u obrazovanju ima manje nego u drugim oblastima ali da je ima", kazao je Novović.\nNastavnica iz Pljevalja Svetlana Bujišić kaže da je potrebno djeci približiti probleme i načine njihovog rješavanja. Zato ovakvi skupovi pomažu da dođu do rješenja nnekih njihovih dilemma kako bi problem blagovremeno prepoznali I reagovali.\nI učenici su zainteresovani da saznaju što više o korupciji u obrazovanju.\nMaša Stevović iz srednje škole u Žabljaku kaže da u njenoj školi nema nekih posebnih problema ali da je savjetovanje o korupciji svima korisno.\nIva Peruničić iz osnovne škole u Maoču kod Pljevalja kaže da joj ovakve edukacije pomažu da prepozna korupciju. Isto misli i njena vršnjakinja Emra Ajanović iz Pljevalja koja smatra da ovakvih okupljanja treba da bude još više što pomaže i učenicima i nastavnicima.\nU sledećoj fazi projekta sve škole u Crnoj Gori imaće obavezu da sprovedu određene mjere koje odredi resorno Ministarstvo da se suzbije korupcija u obrazovanju.\nSvetlana BujišićRadoje Novovićborba protiv korupcije